ЖАВДАР ЎСИМЛИГИНИНГ ТАРҚАЛИШИ НАВЛАРИ ВА УНГА ТУШАДИГАН ШОХКУЯ ЗАМБУРУҒЛАРИНИНГ ТАБОБАТДАГИ АҲМИЯТИ » DataLife Engine\nДемонстрационный сайт » » ЖАВДАР ЎСИМЛИГИНИНГ ТАРҚАЛИШИ НАВЛАРИ ВА УНГА ТУШАДИГАН ШОХКУЯ ЗАМБУРУҒЛАРИНИНГ ТАБОБАТДАГИ АҲМИЯТИ\nТалаба: Ф.Мардонов (ТДАУ)\nИлмий рахбар: А.Исламов (ТДАУ)\nЖавдар- Secale L. авлоди етита турни ўз ичига оладиган шу турлардан деҳқончиликдафақат битта тури – S. Cereal L. маълум. Экиладиган яъни маданий жавдар бир йиллик, баъзан икки йиллик ўсимликдир. Бу авлод вакилларининг тўпгулизич бошоқ типда бўлади. Ёввойи турларида бошоқ ўзаги етилгандан сўнг бўғимларга ажраб синади. Экиладиган турларида эса ўзаги қаттиқ бўлиб, пишганда синмайди. Бошоқлари 2-3 гулли, бошоқ ўзагида биттаданикки қатор бўлиб жойлашади. Бошоқча тангача барги бигизсимон, одатда гултангача баргидан қисқароқ бўлади. Остки гултангача баргиланцетсимон чўзилиб, қилтиқ шаклини олгандир. Улар 8 та турдан иборат. Бундан 7 таси шимолий ва жанубий ярим шарда тарқалган. МДХ да жавдарнинг 5 та тури . Ўзбекистонда 2 тури учрайди.\nЭкиладиган жавдар ( S.cereale ) Бу баҳорда экилганда бир йиллик, кузда экилгандаикки йиллик, четдан- шамол воситаси билан чангланувчиўт ўсимликлардан бўлиб, мум ғуборлар билан қоплаган. Бунинг натижасида у кўкимтир – зангори тус олади. Бошоқ ўзаги мўрт эмас, пишганда бўғимларга ажралиб, тўкилиб кетмайди. Бошоқча тангача барги қилтиқсиз ёки қисқақилтиқли бўлади. Бу маданий ўсимликҳамда ғаллалар орасида ўсадиганбегона ўт бўлиб, шимолий ярим шарда, МДХ нинг шимолий районларида,хусусан ўрмон зонасида бегона ўт сифатида ўсади. Кўпроқ ёввойи ҳолдаКавказда учрайди. Фақат қилтиғибошоқча тангачасидан 2-3 марта узун бўлган бир ттури ( S.Sibllvtre ) МДХнинг европа қисмида, Ғарбий Сибирдава Ўрта Осиёда учрайди. Жавдар яхшиовқат ва ем – хашакўсимлигидир. Унинг поясидан қоғоз тайёрлаш мумкин.\nН.И. Вавилов фикрига кўра , ёввойи жавдарбилан буғдой тоғда биргаликда ўсганида улар ўртасидаги рақобат натижасидаёввойи жавдардан маданий жавдар келииб чиққан. Ёввойи жавдар совуққа анча бардош берадиган бирмунча чидамли ўсимлик бўлиб, ноқулай шароитгакамроқ чидамли бўлган буғдойни экинлар орасидан сиқибчиқариши ва шу тариқа фақат ўзи ўсиши мумкин. Буғдой бархам топган, жавдар эса ҳосил бераверган, бу ҳосилдан қадимги деҳқонлар фойдаланганлар.\nУ асосан кузги ўсимлик хисобланади, бироқ баҳорги формалариҳам учрайди. Жавдарнинг похол пояси узун бўлганлигидан у ётиб қолишга моил ўсимлик. Яхши тупланади ва бақувватилдиз системаси ҳосил қилади.Бошоғи икки ён томонидан сиқиқ бўлиб, икки томонга йўналган калта қилтиқлари бор. Бошоқ ўзагининг ҳар бирпоғонасида биттадан бошоқчабўлади. Бошоқчалари, одатда,икки гулли, учинчи гулининг муртагиҳам бўлиши мумкин. Бошоқча қипиқлари энсизингичка, қилтиқсимон ортиғи бор. Ланцетсимон ташқи гул қобиғинингтукчали қирраси бор, учидан қилтиқ чиқмайди, туксиз ёки тукли бўлади. Бошоғининг ранги оқ (сариқ), малла ранг- қизил, жигар ранг ва қора. Жавдарнинг дони чўзинчоқ ёкиоввал шаклида, узунаситгакетган эгатчаси, учида попуги бор, ранги яшилданжигар рангача ўзгариб туради. 1000 дона ўруғининг вазни18 гр дан - 35 гр гача етади.\nЖавдарнинг селекция йўли билан чиқарилган барча навлари (vulgare- вулгаре – оддий демакдир). Бу тур хилига кирадиган жавдар бошоғининг оқрангдалиги ва мўрт бўлмаслиги, доннинг ва ташқи гул қобиғининг пўстсиз бўлиши биланхарактерланади. Жавдарнинг навлариқуйидаги асосий белгиларига қараббир- биридан фарқ қилинади.\nБошоқнинг шакли : призмасимон бошоқ - бу хилдаги бошоқнинг олд ва ён томонлари борбўйига бир хил кенгликда бўлади (энг учи бироз торайган бўлиши мумкин ): дуксимон бошоқ – бундай бошоқнинг асосидаолд томони ён томониданэнлироқ бўлади, чўзиқ - эллипсимон бошоқ – бундай бошоқнинг олдтомони ўрта қисмида бимунчаэнли бўлиб, учи билан асосигатомон торайиб боради. Бошоқнингзичлиги, худди буғдойдаги каби, биттаси чегириб ташланганбошоқчалар сонини бошоқ ўзагининг сантиметрларҳисобидаги узунлигига бўлиш йўли билан аниқланади. Бошоқнинг зичлиги: юқори – 4,0 ва бундан юқори : ўртачадан юқори -3,6-3,9: ўртача -3,2 -3,5; паст (юмишоқ бошоқ) - 3,2дан паст бўлади.\nДони: ранги жихатидан ҳар хилтовланадиган яшил, сариқ, жигар ранг, сариқ-яшил, кул ранг; 1000 донасининг вазни жихатидан: юқори -28 г ва ундан ортиқ: ўртьачадан юқори -24-27,9 г: ўртача-20-29 г; ўртачадан паст -16-19,9 г, паст -15,9 г бўлади. Қуйида жавдарнингэнг мухим навларинингхарактеристикаси келтирилган. Киргизская 1 нави Қирғизистондеҳқончилик илмий текширишинститутида чиқарилган. Биологик жихатидан кузги, вегетация даври 195 кун, тупланувчанглиги 4,9, ўсимликнинг бўйи 84-101 см, сербарглиги 60-69% .\nБу нав сариқ занг касаллигига чидамли, тупи ётиб қолишгаўртача чидамли бўлиб, кам касалланади. Кўкат массасининг озиқлик сифати яхши. Кўкат массаси пичан ҳосили юқори. У кўкат олиш учун барчавилоятлардаги лалимикор зоналарда районлаштирилган.\nПамирская нави Қозоғистондаги Красноводдапад селлекция станциясида чиқарилган, биологик жихатидан кузги, ўсимликнинг бўйи 155-163 см, сербарглиги 47-57%, вегетация даври 159-165 кун. Сариқ занг касаллиги билан кам касалланади. Пояси ётиб қолади, кўкат массасининг озиқлик сифатлари яхши. Кўкат масса ва пичанҳосили юқори. Суғориладиганерларга экиш учун тавсия этиш мумкин.\nТетраплодная нави ЎзРФА Ботаника институтида селекция йўли билан чиқарилган.Бу нав биологик жихатдан кузги бўлиб, ўсимлигининг бўйи 151-166 см, сербарглиги 53-61%, вегетация даври 165-168 кун. Касалликларга чидамли. Юқорикўк масса ва пичан ҳосили олинади. Суғориладиган ерларга экиш тавсия этилади.\nSecale L. – жавдар, қорабуғдой. Бўйи 20-50 см. Бошоқча қипиқларининг қилтиқлари2-6 см. Чангдонлари 2,5 -3,5 мм. Бошоғи 2-8 см. Бошоқ ўқи мўрт бўлиб,уруғ пишгач тезда парчаланиб кетади.\nS. Silvestre Host. – Ёввойи жавдар.Бир йиллик ўт. Апрель – июль ойларида гуллаб уруғлайди. Чўл ва адирлардаги қум ва бўз ерларда учрайди.\nS.Cereale L. Маданий жавдар. Бўйи 60-200 см. Бошоқча қипиқларининг учи ўткир, қилтиқсиз ёки қилтиқли (2-3 мм). Чангдонлари 6-8 (14) мм. Бошоғи 5-15 см. Бошоғи уруғи пишгач парчаланмайди.\nИюнь-июль ойларида гуллаб уруғлайди. Адирларда ғалла экинлари орасидаўсади . Пиреномицетлар (Pyrenompcetales) тартибининг экинлар учун энг хафли бўлган вакили шохкуя(Ciaviceps purpure) замбуруғидир. Бупаразит замбуруғ бўлиб, турлиғалла экинларини, жумладан буғдой, ва жавдарникўп зарарлантиради. У бошоқдақора, жигарранг тусдаги слероций деб аталадиган шохчалар ҳосил қилади. Склероцийерга узулиб тушгандан кейин қишлаб,баҳорда униб унданузун дасталар учида жойлашган шарсимон қизил бошчалар ўсиб чиқади. Бу бошчаларни строма дейиладива уларда перитецийлар жойлашади. Перитецийларда етилган споралар ташқарига чиқадива шамол таъсирида тарқалиб ғалла экинларининг гулига тушади. Гулга тушган халтаспоралардан мицеллий ҳосил бўлиб, у гул тугунчасига ўтиб олади. Бу ерда кейинчалик янги склероцийҳосил бўлади. Шохкуя – склероций жуда захарли бўлиб, унинг таркибидабир қанча алкалоидлар мавжуд. Шохкуяга қарши кураш ғаллани замбуруғсклероцийсидан тозалашдир. Агар шохкуядан тозаламаган жавдар униданёпилган нонни узулуксиз ейилса, одам оғир касалликка- эрготизмга (гангреноз ва конвульсив шаклидаучрайди) дучор бўлади. Ун таркибида шохкуя аралашмаси бор йўқлиги Гофманреакцияси ёрдамида (шохкуя пигментларига реакция ) аниқланади. Бунинг учун 10 г унга 20 мл эфир қўшибчайқалади, сўнгра аралашмага 20 томчи20 % ли сулфат кислота солиб,ярим соатдан сўнг фильтрдан ўтказилади. Кейин фильтратга натрий бикорбонатнинг тўйинган эритмасидан 1 мл қўшиб чайқалса, шохкуянинг бўёқ моддалари аралашманинг остки қаватига ўтади ва натирий бикорбонат эритмасини бинафша ранга бўяйди.\nШохкуя препаратлари акушерлик гникология сохасида бачадон фаолиятини кучайтириш ва уни қисқартириш, қон кетишни тўхтатиш, кўкрак қисиши, мигрен, эндоартерит, қон томирлар спазмаси ва бошқа касалликларни даволашда ишлатилади.\nШохкуяда 30 дан ортиқ клавин гурухи алкалоиди борлиги аниқланган. Бир қанча доривор препаратлари шишада ва ампулада эритма ҳолда “Неогинофорт” (Венгрияда). “Секабревин” (Германияда) “Аклиман” (Чехословакияда)чиқарилади.\n1. Ботаника Л.И. Курсанов, Н.А.Комарницкий, К.И. Мейр, В.Ф.Раздорский А.А.Уранов Тошкент -1963.\n2.Ўсимликлар систематикаси С.С.Сахобиддинов Тошкент “Ўқитувчи ” 1966\n3. Ботаника асослари И.Хамдамов, П.Шукруллаев, Е.Тарасова, Ю.Қурбонов,А.Умирзоқов Тошкент “Мехнат”1990\n3. В.Н.Чирков Ўсимликшуносликдан практикум “Ўқитувчи ” нашрёти Тошкент -1976\n4. Ўзбекистон ўсимликлари аниқлагичи А.Хамидов, М.Набиев, Т.Одилов Тошкент “Ўқитувчи ” 1987\n5. Фармакогнозия фармацевтика институтлариталабалари учун ўқув адабиёти Ҳ.Х.Холматов Ў.А.Ахмедов Ибн Сино номидаги нашрёт- матбаа бирлашмаси Тошкент. Навоий кўчаси 30 . 1995 йил.\n27-10-2017, 13:28 1 028 0\nҚИШЛОҚ ХЎЖАЛИГИ ЭКИНЛАРИГА\nБу мақолада ёввойи ўт ўсимликларнинг қишлоқ хўжалиги экин экинларига экологик жиҳатдан салбий таъсирлари баён этилган. Ёввойи ўт ўсимликларга қарши чора тадбирлар олиб обиш тавсия этилган. Экин майдонларда ёввойи ўтлардан қутилиш йўли замонавий агротехник чора тадбирлар қўлланиши кўрсатилган.


Бир марталик моддий ёрдам пуллари ўз эгаларига топширилди | gulobod.uz\nЮртимизда инсон қадри ҳар нарсадан устун эканлигини намоён этувчи ушбу қарор ижросини таъминлаш мақсадида Самарқанд тумани ҳокими ва сектор раҳбарлари оғир турмуш шароитида яшаётган оилалар ҳолидан хабар олди.\nХусусан, Янгижой маҳалласида яшовчи Д.Ишонқулова, М.Жумаева, Жуйи Аббос маҳалласида яшовчи О.Каримоваларнинг хонадонида бўлиб, Президент табригини ўқиб эшиттирди ҳамда бир марталик моддий ёрдам пули ва байрам совғаларини улашди. Уларни қийнаб келаётган муаммоларини тинглади. Тегишли тартибда кўмак бериш учун мутасадди раҳбарларга топшириқлар берилди.\nАҳолининг кам таъминланган қатламларини қўллаб-қувватлашга оид тадбирлар туманнинг барча ҳудудларида давом этмоқда.


Qalampir.uz | Бурак Ўзчивитнинг ўғлига Тошкентдан уй совға қилиндими?\nБурак Ўзчивитнинг ўғлига Тошкентдан уй совға қилиндими?\nМаданият-санъат\t16 Апрель 19:35 13693\nЖорий йилнинг 14 апрель куни туркиялик таниқли актёр Бурак Ўзчивит ўғилли бўлгани ҳақида хабар берган эдик. Ижтимоий тармоқларда, хусусан, Rambler.ru сайтида актёр Бурак Ўзчивитнинг ўғлига Тошкентдан уй совға қилингани ва актёр ўғли номидан бу уйни мамнуният билан қабул қилиб олгани ҳақида хабар бермоқда.\nБу ҳақда ўзбек медиаси ҳам ҳақиқатдан йироқ хабарлар тарқатишни бошлади. Унда қайд этилишича, Бурак Ўзчивитга уй Тошкентнинг “Olmazor city” ҳудудида барпо этилаётган "Bizning uylar development” томонидан ҳадя қилинган.\nQALAMPIR.UZ тарқалган хабарларга ойдинлик киритиш мақсадида "Bizning uylar development” маъмурияти билан боғланди. Компаниядан маълум қилишларича, хабарлар асоссиз. На Бурак Ўзчивит ва на унинг ўғлига Тошкентдан уй совға қилинмаган.\nМаълумот ўрнида, турк актёри бундан икки ой аввал Тошкентга келиб, “Bizning uylar development”нинг сотув офиси очилишида ва уйлар рекламасида иштирок этган эди. Бунинг учун у 376 минг 258 АҚШ доллари миқдорила гонорар олган.\n19 Август 19:53 11241\n18 Август 17:07 9265\n20 Август 12:29 8925\n19 Август 11:26 8782\n19 Август 11:20 8052


Ўзбекистон Республикаси Маданият ва спорт ишлари, Ташқи ишлар, Халқ таълими вазирликлари, Бадиий академия, “Маҳалла” хайрия жамоат фонди ҳамда “Соғлом авлод учун” халқаро хайрия фонди ҳамкорлигида уюштирилган ушбу тадбирнинг очилишида мамлакатимизда фаолият юритаётган дипломатик корпус вакиллари, маданият ва санъат намояндалари, мусаввирлар, ўқувчи-ёшлар иштирок этди.\nТаъкидланганидек, бугунги кунда Бадиий академия тасарруфида 12 та махсус санъат мактаби мавжуд бўлиб, улар замонавий биноларда фаолият кўрсатмоқда. Ўтказилаётган ижодий лойиҳалар, кўргазмалар, тасвирий санъат ҳафталиклари ўғил-қизларнинг истеъдодини юзага чиқаришга хизмат қилаяпти. 2006 йилдан буён ташкил этиб келинаётган “Тошкент қувончлари” халқаро биенналеси ҳам фарзандларимизни рағбатлантириш, ёшларни тенгдошлари ижоди билан яқиндан таништириш, уларнинг дўстлигини мустаҳкамлашга қаратилгани билан янада аҳамиятлидир.\nБолалар дунёси ўзгача, соф ва беғубор. Бинобарин, улар чизган тасвирларда табиат, қувонч ва табассум, оилага бўлган меҳр акс эттирилган. Бу бежиз эмас. Зеро, бугун мамлакатимизда амалга оширилаётган эзгу ишлар замирида фарзандларимизнинг бахту иқболи, уларнинг ёруғ келажагини таъминлаш мақсади мужассам.\nБу йилги кўргазмада юртимизнинг 5 ёшдан 15 ёшгача бўлган ижодкорлари билан бирга, Хитой, Бельгия, Россия, Қозоғистон, Малайзия, Латвия, Ҳиндистон, Руминия, Франция сингари ўттизга яқин хорижий давлатлар иқтидорли болаларининг расмлари намойиш этилмоқда. Эътиборли томони шундаки, ушбу тадбирда илк бор Афғонистон, -Исроил, АҚШлик ўғил-қизлар ҳам қатнашмоқда. Ижодий ишлар “Болалик дунёси”, “Менинг Ватаним”, “Мен яшаётган дунё”, “Менинг орзуим”, “Мен билган Ўзбекистон” сингари мавзулар бўйича намойиш этилаётир.\nТадбир доирасида ёш мўйқалам соҳиблари учун моҳир мусаввирларнинг маҳорат сабоқлари ҳам ўтказилади.\n“Тошкент қувончлари” халқаро биенналесининг очилишида эстрада хонандалари ҳамда болалар бадиий жамоаларининг концерти намойиш этилди.\nМазкур рукндаги бошқа мақолалар: « Эзгулик ва ҳаёт куйчиси\tЁшликнинг ёрқин таассуротлари »


Samsung’нинг энг арзон 5G-смартфони – Galaxy A42’нинг сўнгги сири очилди! - Terabayt.Uz\nSamsung компанияси яқинда ўзининг энг арзон 5G-смартфони – Galaxy A42 моделини расман намойиш этган. Гарчи бу тақдимот тўлақонли бўлмаган, гаджетнинг айрим хусусиятлари қатори, нархи ҳам мавҳумлигича қолган эса-да, кейинроқ...\nКеча эса Qualcomm компанияси ўзининг янги маҳсулоти – Snapdragon 750G чипсетини тақдим этди. Ўрта нархли смартфонларга мўлжалланган ушбу процессор таркибига Snapdragon X52 русумли 5G-модем ҳам киритилган.\nQualcomm ушбу чип базасидаги смартфонларнинг шу йил охиригача бозорга чиқишини, улардан бирини Xiaomi тақдим этишини айтган. Бироқ Samsung компаниясида аллақачон Snapdragon 750G процессорли смартфон бор. Бу – ўша Galaxy A42 5G модели бўлиб, унинг расмий намойишида «электрон юраги» аниқ айтилмаган эди.\nЭнди маълум бўлишича, Samsung Galaxy A42 5G модели Snapdragon 750G чипсетига асосланган бозордаги илк смартфон экан. Ўшанда мазкур чипсет ҳали расман тақдим этилмагани учун, Samsung унинг номини айтмаган.\nЎҚИНГ: Facebook раҳбари бир неча йилдан бери фақат шу компания смартфонларини ишлатади (видео)\n#Qualcomm #Samsung #андроид смартфон #5G-модем # 5G смартфон #5G-смартфони #Samsung Galaxy A42 #Qualcomm Snapdragon 750G


Ўзини Аллоҳга тенглаштириш\n08:59 / 11.02.2019 | Abdulloh | 1109\nАссалому алайкум! Баъзи бир инсонлар интернет тармоғида маҳфий (анонимно) блоглар юрғазишади. Бу нарсаларни биринчи мартта кўраётганим йўқ. Олдинлари "одноклассники" интернет тармоғида кўргандим. Бир Шаҳрисабзлик киши исми эсимда йўқ. Чунки бу анча йиллар олдин эди. Ўзини Аллоҳман деб дават қилар эди. Яқинда яна бир шунга ўхшаш нарсага дуч келдим. Телеграмда яна бир аҳмоқ ўзини Аллоҳ эканлиги ва бўлмағур гапларни гапириб канал очган экан. Бундай нарсаларни кўрсам ғазабим қўзғайди. Сизлардан сўрамоқчи бўлган нарсам шуки бу одамларга оҳиратда қандай жазо қўлланилади?\n- Ва алайкум ассалом! Қиёмат куни бўлганида ўзининг гўзал овози билан Қуръон ўқиб нашидалар айтиб, фахш ва бузуқликка чақирувчи қўшиқларни ўрнини боса олмаганлар овозларидан сўраладилар. Иқтисодни эплай олмай инсонларни фақирликка солиб қўйган иқтисодчилар етказган зарарларидан сўраладилар. Ўқитувчиликка қобиляти бўлатуриб ноқобил инсонларга фарзандларимизни топшириб қўйганлар ношудликларидан сўраладилар. Ўз миллий маънавиятимиз, ҳикматга бой шеърларимиз бўлатуриб уни тарғибот қилолмай бузуқ маънавиятга ўрин бўшатиб берган адабиётчи шоирлар истеъдодларидан сўраладилар. Сиз айтган инсон ҳам ўша айбларимизнинг бир натижаси. Ўзини Аллоҳ деганлардан бири фиръавн эди. Аллоҳ таоло уни Қуръони каримда “Наазият” сурасида\nФиръавн Мусо алайҳиссаломнинг олдиларидан бурилиб кетганидан ке¬йин бориб, ўз ҳукми остида яшаётган одамларни бир жойга тўплади.\nفَقَالَ أَنَا رَبُّكُمُ الْأَعْلَى۝\nЯъни Робблик даъвосини қилди. Қилганда ҳам, энг олий Робблик даъвосини қилди. Чунки Мусо алайҳиссалом Фиръавнни ҳам, бошқаларни ҳам Роббул оламийнга ибодат қилишга даъват қилган эдилар. Фиръавн ўзининг бу тасарруфи ила «Мусо даъват қилаётган Робб эмас, мен энг олий Роббман», демоқчи бўлди.\nفَأَخَذَهُ اللَّهُ نَكَالَ الْآخِرَةِ وَالْأُولَى۝\nУ бўлса, ақлини йўқотиб, «Мен сизларнинг энг олий Роббингизман», – деб юрибди.\nإِنَّ فِي ذَلِكَ لَعِبْرَةً لِّمَن يَخْشَى۝\nАллоҳга исён қилганларнинг, пайғамбарларга эргашмаганларнинг оқибати доимо шундай бўлиб келган. Аллоҳ таоло буларга ўхшашдан Ўзи асрасин! Валлоҳу аълам!\nЭмаклайдиган бола билан намоз\nПул олиб уч талоқни никоҳ ўқиш\nАёл юзини ёпиши яъне ниқоб қилиши фарзми?\nХайвон гўштларини истеъмоли ҳақида\nЖаннат дўзах ёзиш


Бош саҳифа Бўлимлар Стационарлар Ревматология\nИЧКИ КАСАЛЛИКЛАР ПРОПЕДЕВТИКАСИ КАФЕДРАСИ ВА РЕВМАТОЛОГИЯ БЎЛИМИ\n«Ички касалликлар пропедевтикаси» кафедраси 1920 йилда Туркистон Давлат университетининг медицина факультети таркибида ташкил этилган.\n1943 йилга қадар унга машҳур профессорлар М.И.Слоним, Н.И.Рагоза, Г.Ф.Мангустлар раҳбарлик қилганлар.\n1943 йилда унга Ўзбекистонда хизмат кўрсатган фан арбоби, ЎзФА мухбир аъзоси, профессор Н.И.Исмоилов, сўнгра профессорлар М.С.Турсунхўжаева, Э.Й.Қосимов, Р.А.Қорабоева, Ҳ.А.Абдуллаевлар раҳбарлик қилганлар.\n2000 йилдан буён кафедрани тиббиёт фанлари доктори, профессор М.Ш.Каримов бошқариб келмоқда.\nКафедра қошида ТТА 3-клиникаси РЕВМАТОЛОГИЯ БЎЛИМИ ташкил қилинган. Бўлим мудири – З.У.Еримбетов, олий тоифали шифокор, иш стажи 35 йил. Бўлим 35 ўринга мўлжалланган бўлиб, шундан, 15 та ўрин - хўжалик ҳисобидан ва 20 та ўрин - бюджет ҳисобидан. Бўлимда 18 та беморхона мавжуд. Бўлимнинг умумий майдони 410 м2 ни ташкил этади. Ҳар бир беморхона 2 кишига мўлжалланган. Хўжалик ҳисобидаги (люкс) беморхоналарда телевизор, кондиционер, музлатгич, алоҳида ҳожатхона ва ювиниш хоналари мавжуд.\nБўлимда муолажалар хонаси, жисмоний бадантарбия, резонанс терапия хоналари ва ошхона мавжуд. Беморлар дам олиши учун маънавият ва маърифат бурчаги билан музей ташкил қилинган.\nБўлимда даволанаётган беморлар тўлиқ умумий клиник, биохимик, функционал текширувлардан ўтади ва замонавий текширув усулларидан: иммунологик, тери биопсияси, ультратовуш текширувлар, эндоскопия, ЯМР электроэнцефалография текшириш усуллари қўлланилади.\nБеморлар медикаментоз, физиотерапевтик, даволовчи жисмоний тарбия, бўғим ичига дори юбориш, инфра-Р-терапия усуллари билан даволанадилар. Беморлар бўлимда даволаниши мобайнида доцент, профессорлар кўригидан ўтишади.\nХирургия(собиқ Кадетский) корпус


Фарғонани қайта қуриш авжида\nФарғонанинг Қувасой ва катта йўл ўтадиган бошқа кўчаларидаги уйлар бузилиб, йўллар кенгайтирилмоқда.\nКейинги бир-икки йил ичида Ўзбекистондаги аксарият шаҳарларнинг марказий кўчалари бўйидаги уйлар бузилиб, ўрнига янгилари қурилмоқда. Ўзбекистон Республикаси Президентининг 2011 йил 15 ноябрдаги қарорига биноан бундай қайта қуриш ишлари Фарғона шаҳрида ҳам амалга оширилмоқда. Оддий фарғоналикларнинг айтишича, қайта қуришдан ютганлар ҳам бор. Лекин ютқазаётганлар кўпроқ.\nАбдураҳмон Фарғонанинг Қувасой кўчасида яшайди. У шаҳарда амалга ошаётган ўзгаришлардан хурсанд.\n- Зўр кетаяпти. Мисол эски йўллардан кўра мана ҳозир кўчалар кенг. Кечалари ëруғ бўлаяпти кўчаларимиз, дейди Абдураҳмон.\nЎзи яшайдиган Қувасой кўчасидаги ўзгаришлар тўғрисида гапирар экан, 34 ёшли тадбиркор йигит Абдураҳмон “Асосан уйлар бузилиб йўллар кенгаяяптида. Замонавий йўллар тушадида бу ерга” деди.\nАбдураҳмоннинг айтишича, бир қисми йўлга тушиб қолгани учун ҳовлиси торайиб қолганларга давлат ер участкаси ажратмоқда.\n- Уйи йўлга тушаëтган бўлса, уларга хўжалик берилаяпти. 6-8 сотихдан чек берилаяпти, дейди 34 га кирган тадбиркор йигит Абдураҳмон.\nБироқ яшаб турган доми деразасидан Қувасой кўчаси кўриниб турадиган иқтисодиёт ўқитувчиси Маъруфжон Абдураҳмоновнинг сўзларига қараганда, масала Абдураҳмон айтганидан кўра мураккаброқ.\nДомланинг айтишича, Қувасой кўчасининг қайта қурилаётганидан ютганлар ҳам йўқ эмас.\n- Фарғона шаҳрининг қоқ марказида иккита маҳалладошимизнинг уйи бузилди. Икковининг ҳам ўрнини давлат эмас тадбиркорларга ажратиб беирлди. Олти рақамли пулга сотишдида иккаласи ҳам. Улар ҳозир икки жойдан, ота болалар алоҳида этажли чиройли уйларни олишди. Дадаси Нексия машиналарни олиб юрибди. Ўғли эса Матиз машинасини миниб юрибди.\nОзодлик: Олтита рақамли ўзбек сўмидами?\n- Долларда, дейди Маъруфжон Абдураҳмонов\nМаъруфжон Абдураҳмонов айтаётган бу ҳовли Қувасой кўчасининг энг бозорбоп жойида – Тез тиббий ёрдам маркази олдида.\nОзодлик: Қувасой кўчасида уй бузиш қачон бошланди?\n- Бошланганига бир ой ҳам бўлгани йўқ.\nОзодлик: Уйларни бузар экан қанақа шартлар билан бузаяпти?\n- Уйнинг жойини давлат ўз ихтиëрига олиб, у ерда фақат йўл бўладиган бўлса, йўлга қўшиб юборилаëтган бўлса, у одамларнинг фиғони фалакка чиққан, дейди Маъруфжон Абдураҳмонов.\nБиз ўзимизни гўëки фарғоналик – Қувасой кўчасининг, масалан, 20 уйи соҳиби, деб фараз қилдик ва шундан келиб чиқиб суҳбатдошимизга бир неча савол бердик.\nОзодлик: Қувасой кўчасида 20-уйда менинг уйим бор дейлик. Уйим кўчага чиққан. Менга ҳокимият нима дейди?\n- Ҳокимият бош план бўйича “Сизнинг уйингизнинг мана шунча метри катта магистрал йўлга қўшилар экан. Шунинг учун ўрнига сизга фалон жойдан участка берилади. Ҳозирча сиз марҳамат фалон жойда яшаб турасиз вақтинча” деб кўчириб юбораяпти.\nОзодлик: Агар мен “Уйимнинг кўчага тушган қисмига мен ўтган йил 20 минг доллар сарфлаб иморат қурганман. Энди куйиб қолавераманми?” десам, нима дейди?\n- Ҳеч нарса демайди. “Сен пландан ташқари қургансан” дейдида. “Планда йўқ, БТИнинг рўйхатидан ўтмаган. Бузиб, материалларингни олиб кетаверасан” дейди.\nОзодлик: Йўқ, деб оëғимни тираб туриб олсамчи?\n- Уйини мазза қилиб сотди деяптманку. Ўшанинг ўрнига новвойхонаси ҳам бор эдида. Беларус трактор борку, ўшани олиб келиб гумбиллатиб бузишган олдин. Қон-қақшаб югуриб “Домла, нима қилсам бўлади? Маслаҳат беринг. Сиз тушунасизку қонунни” деб менинг олдимга чиққан. Кейин мен шунақа гапларни гапирганман. Хусусий мулк Ўзбекистон республикаси конституцияси бўйича ҳам, бошқа қонунлар бўйича ҳам давлат ҳимоясида бўлади, деб тушунтирган эдим. Балки менинг айтган гапим бўйича бўлдими, энди Худо билади, лекин ҳарқалай уйларини яхши пулга сотишди.\nОзодлик: Мен ўтган йил 20 минг доллар сарфлаганимга қарамасдан булдозерини олиб келдида бузди. Мен қурилиш материалларимни олиб Фарғонанинг четидаги янги ер участкасига бораман. Давлат менга уйим учун ҳеч нарса бермайдими?\n- Товон пулини БТИнинг баҳолаши бўйича тўлашади.\nОзодлик: У баҳо бозор нархларига қанчалик мутаносиб?\n- Осмон билан ерча фарқи бўлади. Ҳеч ким БТИнинг пулига ҳеч нарса қила олмайди. Битта тандир ëки битта-иккита нарсага етса керакда, дейди Маъруфжон Абдураҳмонов.\nУ кишининг айтишича, Қувасой кўчасида яшайдиганлар орасида фақат бир оила давлат қўйган шартлар асосида уйини бўшатиб беришга рози бўлмаяпти.\n- Бир маҳалладошимиз борда. Уйи ҳалиям турибди. Шундай тратуарга туташган уй. Нимага? Чунки у қонунни билади, ўзини ўзи ҳимоя қила олади. Қизи билан туради. Уларнинг уйини ҳеч ким буза олмаяпти. Қонун бор эканда. Ўзини ўзи ҳимоя қилаяпти. Унинг ичкарисида ҳовлиси борда. “Ўша жойларга менга алоҳида уй қуриб берасан. Ундан кейин бузавер” деяпти. Миллати рус. Шунинг учун ҳам биринчидан ўшанга тегиша олмаëтган бўлса керак, дейди Маъруфжон Абдураҳмонов.\nЎзбеклар эса, русларга нисбатан анча ройиш келади, деб қўшиб қўйди суҳбатдошимиз.\nФарғонадаги қайта қуриш ишлари тўғрисида 9 апрел куни ЎзА агентлиги ҳам ёзди.\nҚувасой кўчасининг бир қисмини ўз ичига олган “Ифтихор” маҳалла фуқаролар йиғини раиси Сабоҳатхон Турғунова ЎзА мухбирига “Маҳалламизда амалга оширилаётган кенг кўламли бунёдкорлик ишлари кучимизга куч, ғайратимизга ғайрат қўшмоқда”, деган.\nЎзА маълумотларига кўра, 2012-2015 йиллар давомида Фарғона шаҳрида умумий узунлиги 84,8 километр бўлган автомобил йўллари, бир қанча кўча ва кўприклар қуриш ҳамда таъмирлаш ишлари олиб борилади. Жами 17 объектда 150 миллиард сўмликдан ортиқ қурилиш-таъмирлаш ишлари бажарилади, 14 янги кўприк бунёд этилади.


وَالرُّؤْيَةُ حَقٌّ لِأَهْلِ الْجَنَّةِ، بِغَيْرِ إِحَاطَةٍ وَلَا كَيْفِيَّةٍ، كَمَا نَطَقَ بِهِ كِتَابُ رَبِّنَا: وُجُوهٌ يَوْمَئِذٍ نَّاضِرَةٌ ۝ إِلَى رَبِّهَا نَاظِرَةٌ، وَتَفْسِيرُهُ عَلَى مَا أَرَادَهُ اللهُ تَعَالَى وَعَلِمَهُ، وُكُلُّ مَا جَاءَ فِي ذَلِكَ مِنَ الْحَدِيثِ الصَّحِيحِ عَنِ رَسُولِ اللهِ صَلَّى اللهُ عَلَيْهِ وَسَلَّمَ فَهُوَ كَمَا قَالَ، وَمَعْنَاهُ عَلَى مَا أَرَادَ، لَا نَدْخُلُ فِي ذَلِكَ مُتَأَوِّلِينَ بِآرَائِنَا وَلَا مُتَوَهِّمِينَ بِأَهْوَائِنَا، فَإِنَّهُ مَا سَلِمَ فِي دِينِهِ إِلَّا مَنْ سَلَّمَ للهِ عَزَّ وَجَلَّ وَلِرَسُولِهِ صَلَّى اللهُ عَلَيْهِ وَسَلَّمَ، وَرَدَّ عِلْمَ مَا اشْتَبَهَ عَلَيْهِ إِلَى عَالِمهِ.\nАҳли жаннат учун (Аллоҳни) иҳотасиз ва кайфиятсиз кўриш ҳақдир. Худди Роббимизнинг Китоби нутқ қилганидек: «У Кунда яшнар юзлар бор – ўз Роббига назар солувчилар» (Қиёмат сураси, 22-23-оятлар). Бунинг тафсири Аллоҳ таоло ирода қилганидек ва билганидекдир. Бу ҳақда саҳиҳ ҳадисда Расулуллоҳ соллаллоҳу алайҳи васалламдан келган барча нарса у киши айтганларидекдир. Унинг маъноси у киши ирода қилганларидекдир. Бу борада ўзимизча таъвил қилишга киришмаймиз ва ҳавойи нафсимизга биноан асоссиз гумонлар қилмаймиз. Чунки инсон Аллоҳ азза ва жаллага ва Унинг Расули соллаллоҳу алайҳи васалламга таслим бўлмагунича ва ўзи учун иштибоҳли бўлган нарсанинг илмини олимларга ҳавола қилмагунича зинҳор динида саломат бўла олмайди.\nШарҳ: Ушбу бандда жаҳмия, мўътазила ва уларга эргашган хаворижларга ва шийъаларнинг айрим тоифаларига раддия бордир. Чунки улар Аллоҳ таолони жаннатда кўриш масаласида мусулмонлар жумҳурига хилоф қилганлар. Уларнинг бу ақийдалари Қуръон ва Суннат орқали мардуддир.\nАллоҳни жаннатда кўриш собитлигини саҳобалар, тобеъинлар, динда имомлиги билан танилган Ислом имомлари, аҳли ҳадислар ва Аҳли сунна вал жамоага мансуб бўлган барча аҳли калом тоифалари тасдиқлаганлар. Бу масала ақийда бобидаги энг шарафли ва энг улуғ масалалардандир. Чунки унинг мавзуси – энг улуғ, энг шарафли ва энг лаззатли неъмат – Аллоҳ таолони жаннатда кўришдир.\nМуаллифнинг «Аҳли жаннат учун (Аллоҳни)... кўриш ҳақдир», деб аҳли жаннатни хослаб айтишидан улардан бошқалар кўрмаслиги келиб чиқади.\nШунингдек, Аллоҳ таолонинг\n«Йўқ!!! Албатта, улар ўша кунда ўз Роббларидан тўсилганлардир» (Мутоффифин сураси, 15-оят) деган сўзидан Аллоҳ таоло кофирлардан Ўзини тўсиб, уларга кўринмаслиги ҳамда мўминлар билан Аллоҳ ўртасида парда бўлмаслиги келиб чиқади.\nМуаллифнинг «иҳотасиз ва кайфиятсиз» дейиши Аллоҳ таолонинг улуғлиги ва гўзаллиги камолидан Уни кўзлар кўрса ҳам, иҳота қила олмаслигини билдиради. Худди бир нарсани билиш мумкин-у, аммо уни илм билан иҳота қилиб бўлмаганидек, киши ақл кўзи билан Аллоҳни иҳота қилиб билмаганидек, очиқ кўзи билан ҳам кўриб, иҳота қила олмайди. Аллоҳ таоло:\n«Уни илм ила иҳота қила олмаслар», деган (Тоҳа сураси, 110-оят).\nМуаллифнинг «Бу борада ўзимизча таъвил қилишга киришмаймиз ва ҳавойи нафсимизга биноан асоссиз таъвиллар қилмаймиз» дегани «Мўътазилийларга ўхшаб кўриш ҳақида Қуръон ва Суннатда келган далилларни ўз фикримизча таъвил қилмаймиз ва турли асоссиз гумонларни айтмаймиз», деганидир. Чунки бу Аллоҳнинг каломини, Унинг Расулининг каломини ўз ўрнидан ўзгартиришдир. Чунки энг тўғри таъвил суннатда келган нарсага мувофиқ таъвилдир. Бузуқ таъвил эса суннатга хилоф таъвилдир.\nТаъвил – гапирувчининг ирода қилган нарсаси ҳақида «У фалон нарсани назарда тутмоқда», деб хабар беришдир. У кўчирма гап эмасдир. Бузуқ таъвил қилувчи эса Аллоҳга ва Унинг Расулига нисбатан ёлғон тўқувчидир. Аллоҳ таоло:\n«Аллоҳга нисбатан ёлғон тўқиган... кимсадан кўра золимроқ ким бор?» деган (Анъом сураси, 21-оят).\nوَقَالَ صَلَّى اللهُ عَلَيْهِ وَسَلَّمَ مَنْ كَذَبَ عَلَيَّ مُتَعَمِّدًا فَلْيَتَبَوَّأْ مَقْعَدَهُ مِنَ النَّارِ. رَوَاهُ الْبُخَارِيُّ عَنِ الْمُغِيرَةَ رَضِي اللهُ عَنْهُ وَمُسْلِمٌ عَنْ أَبِي هُرَيْرَةَ رَضِي اللهُ عَنْهُ\nРасулуллоҳ соллаллоҳу алайҳи васаллам: «Ким менга нисбатан қасддан ёлғон тўқиса, дўзахдан жойини олаверсин», деганлар.\nИмом Бухорий Муғийра розияллоҳу анҳудан, имом Муслим Абу Ҳурайра розияллоҳу анҳудан ривоят қилишган.\n«Таъвил қилувчи кофир бўлмайди», деган гапда эса биз юқорида зикр қилган тўғри таъвил ва диний зарурат бўлмаган нарсалар борасидаги таъвил кўзда тутилган бўлади.\nКаломни гапнинг бориши далолат қилмайдиган равишда, маъноси ишора қилмайдиган равишда, суннатда келган нарсага хилоф равишда таъвил қилиш эса раъйга суяниб таъвил қилиш ва ҳавойи нафсига мос гумон қилиш бўлади.\nҲақиқатни айтганда, ашаддий низочи далилнинг лафзи ва матнини инкор қилишдан ожиз бўлганида, маъносини инкор қилишга ўтади ва «Менимча, бунинг маъноси ундоқ бўлса керак», дейди.\nМуаллифнинг «Чунки инсон Аллоҳ азза ва жаллага ва Унинг Расули соллаллоҳу алайҳи васалламга таслим бўлмагунича ва ўзи учун иштибоҳли бўлган нарсани олимларга қайтармагунича зинҳор динида саломат бўла олмайди» деган сўзи «Ҳеч ким Аллоҳнинг Китоби ва Унинг Расулининг суннатига таслим бўлиб, бўйсунмагунича, уларга шак-шубҳалар, фосид таъвиллар ва ўз ақли билан эътироз қилишдан сақланмагунича динида саломат бўла олмайди», деганидир. Баъзиларнинг «Албатта, ақл нақлнинг аслидир, агар нақл ақлга тўғри келмаса, ақлнинг айтганини қиламиз», дейишлари шунга ўхшайди. Чунки нақл собит ва саҳиҳ бўлса, ақлнинг далолат қилгани жаҳлдир. Агар собит бўлмаса, (ақлга) қарши бўла олмайди.\nВожиб шулки, Аллоҳ азза ва жалланинг Китобига ва Унинг Расули соллаллоҳу алайҳи васалламнинг суннатига комил таслим бўлиб, уларга бўйсунишимиз, икковларининг хабарини тасдиқ ила қабул қилишимиз, уларга ботил хаёлимиздаги нарсани ақл, деб эътироз қилмаслигимиз керак. Демак, юборилган Расулнинг ҳукмини қабул қилишда, таслим бўлишда, бўйсунишда ва итоат қилишда у кишини танҳо зот деб қабул қилишимиз лозим. Расул юборувчи Зот – Аллоҳни эса ибодатда, хушуъ-хузуъда, тавбада ва таваккулда танҳо Зот деб қабул қилмоғимиз лозим.\nАҳли жаннатнинг Аллоҳни кўришига далил:\nوُجُوهٌ يَوْمَئِذٍ نَّاضِرَةٌ ۝ إِلَى رَبِّهَا نَاظِرَةٌ۝\n«У Кунда яшнар юзлар бор – ўз Роббига назар солувчилар» (Қиёмат сураси, 22-23-оятлар).\nМуаллиф раҳматуллоҳи алайҳининг далиллар ичидан ушбуни зикр қилиши унинг энг очиқ ва энг зоҳир далил эканидандир.\nКим ушбу оятни «таъвил» номи билан бузадиган бўлса, унинг учун охират, жаннат, дўзах, ҳисоб ҳақидаги оят ва ҳадисларни таъвил қилиш жуда ҳам осондир. Оят ва ҳадисларни таъвил қилаётган, уларни ўз ўрнидан ўзгартираётган ҳар бир бузғунчи ушбу оят ва ҳадисларни фосид услубда ва касодли узр билан таъвил қилувчилар ушлаб олган нарсага ёпишиб олади. Тўғри таъвил билан нотўғри таъвил орасидаги фарқ ҳақида юқорида гапириб ўтдик.\nУшбу таъвилга ўхшаш нарсалар дину дунёни бузгандир. Аллоҳ бизларни уларга ўхшаган нарсани қилишдан ҳазир бўлишга чақирган.\nБотилчилар эса фақат уларнинг йўлидан юришни хоҳладилар. Бузуқ таъвил динга ва унинг аҳлига қанчадан-қанча жиноятлар қилди.\nУсмон розияллоҳу анҳу ҳам бузуқ таъвил туфайлигина ўлдирилмадими? Шунингдек, Жамал куни, Сиффинда, Ҳусайннинг ўлдирилишида, Ҳаррада бўлган ишлар ҳам бузуқ таъвил туфайли бўлди. Хавориж, мўътазила, рофиза каби фосид мазҳабларнинг чиқиши ҳам, умматнинг етмиш учга бўлиниши ҳам фосид таъвил туфайли бўлмадими? («Шарҳи «Ақийдатут-Таҳовия», 204-бет).\nҲеч шак-шубҳа йўқки, ушбу оятда назарнинг юзга изофа қилиниши, сўнгра унинг «ила» ҳарфи билан ўтимли қилиб келтирилиши ўша сўзнинг кўз билан назар солиш эканига, ҳақиқий маъносига хилоф маънога далолат қилувчи далилдан холи эканига, Аллоҳ таоло бу билан инсон юзидаги кўз билан Ўзига назар солишни ирода қилганига очиқ-ойдин далилдир. Худди «Унинг мева тугиш пайтидаги мевасига назар солинг» (Нисо сураси, 99-оят) оятидаги назар солиш кўз билан бўлганидек, Аллоҳга назар солиш ҳам кўз билан бўлади.\nلَهُم مَّا يَشَاؤُونَ فِيهَا وَلَدَيْنَا مَزِيدٌ۝\n...فَيَكْشِفُ الْحِجَابَ، فَيَنْظُرُونَ إِلَيْهِ، فَمَا أَعْطَاهُمْ شَيْئًا أَحَبَّ إِلَيْهِمْ مِنَ النَّظَرِ إِلَيْهِ، وَهِيَ الزِّيَادَةُ. رَوَاهُ مُسْلِمٌ عَنْ صُهَيْبٍ رَضِي اللهُ عَنْهُ\n«...Бас, ҳижобни очади. Улар У Зотга назар соладилар. Уларга У Зот Ўзига назар солишдан кўра махбуброқ нарса ато қилмагандир. Зиёда шудир», дейилган.\n«Йўқ!!! Албатта, улар ўша кунда ўз Роббларидан тўсилганлардир» (Мутоффифин сураси, 15-оят).\nИмом Шофеъий раҳматуллоҳи алайҳи ва бошқа имомлар ушбу оят ила жаннат аҳлининг Аллоҳнинг жамолини кўришига ҳужжат келтирганлар. Буни Табарий ва бошқалар зикр қилишган.\nҲоким Робеъ ибн Сулаймондан ривоят қилиб, қуйидагиларни айтган: «Муҳаммад ибн Идрис Шофеъийдан ушбу оят ҳақида сўралганда, мен ҳозир эдим. Шофеъий раҳимаҳуллоҳ шундай деди:\n«Анавилардан ғазаб туфайли ҳижобланганидан кейин, авлиёлари У Зотни розилиги туфайли кўриши турган гап».\nНабий соллаллоҳу алайҳи васаллам ва у зотнинг саҳобаларидан Аллоҳнинг жамолига назар солиш мумкинлиги ҳақида ривоят қилинган ҳадислар мутавотирдир. Уларни саҳиҳ, муснад ва сунан китоблари соҳиблари ривоят қилгандирлар. Кўриш ҳақидаги ҳадислар ўттизтача саҳобийдан ривоят қилинган.\n1. Абу Ҳурайра розияллоҳу анҳунинг ҳадиси:\nعَنْ أَبِي هُرَيْرَةَ رَضِي اللهُ عَنْهُ قَالَ: أَنَّ نَاسًا قَالُوا: يَا رَسُولَ اللهِ، هَلْ نَرَى رَبَّنَا يَوْمَ الْقِيَامَةِ؟ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: هَلْ تُضَارُّونَ فِي رُؤْيَةِ الْقَمَرِ لَيْلَةَ الْبَدْرِ؟» قَالُوا: لَا يَا رَسُولَ اللهِ، قَالَ: هَلْ تُضَارُّونَ فِي الشَّمْسِ لَيْسَ دُونَهَا سَحَابٌ؟» قَالُوا: لَا، قَالَ: «فَإِنَّكُمْ تَرَوْنَهُ كَذَلِكَ. مُتَّفَقٌّ عَلَيْهِ\n«Баъзи одамлар: «Эй Аллоҳнинг Расули, қиёмат куни Роббимизни кўрамизми?» дейишди. Шунда Расулуллоҳ соллаллоҳу алайҳи васаллам: «Тўлин ой кечасида ойни кўришда бир-бирингизга зиён-заҳмат етказасизларми?» дедилар. Улар: «Йўқ, эй Аллоҳнинг Расули», дейишди. У зот соллаллоҳу алайҳи васаллам: «Булут йўқ пайтда қуёшни кўришда бир-бирингизга зиён-заҳмат етказасизларми?» дедилар. Улар: «Йўқ», дейишди. У зот соллаллоҳу алайҳи васаллам: «Албатта, сизлар У Зотни ана шундай кўрасизлар», дедилар».\n2. Худди Абу Ҳурайранинг юқоридаги ҳадисига ўхшаш ҳадис Бухорий ва Муслимлар томонидан Абу Саъид Худрий розияллоҳу анҳудан ҳам ривоят қилинган.\nعَنْ جَرِيرِ بْنِ عَبْدِ اللهِ الْبَجَلِيِّ قَالَ: كُنَّا جُلُوسًا مَعَ النَّبِيِّ صَلَّى اللهُ عَلَيْهِ وَسَلَّمَ فَنَظَرَ إِلَى الْقَمَرِ لَيْلَةَ أَرْبَعَ عَشْرَةَ، فَقَالَ: إِنَّكُمْ سَتَرَوْنَ رَبَّكُمْ عِيَانًا، كَمَا تَرَوْنَ هَذَا لَا تُضَامُّونَ فِي رُؤْيَتِهِ. مُتَّفَقٌّ عَلَيْهِ\n«Набий соллаллоҳу алайҳи васаллам билан ўтирган эдик. У киши ўн тўрт кунлик ойга қараб: «Албатта, сизлар Роббингизни манавини кўраётганингиздек очиқ-ойдин кўрасизлар. Уни кўришда тиқилишиб қолмайсизлар», дедилар».\n4. Суҳайб розияллоҳу анҳунинг ҳадиси. Бу ҳадиснинг бир бўлагини Имом Муслим ривояти ила «Яхшилик қилганлар учун яхшилик ва зиёдалик бордир» (Юнус сураси, 26-оят) оятининг тафсирида келтирдик.\n5. Абу Мусо Ашъарий розияллоҳу анҳунинг ҳадисларида жумладан қуйидагилар айтилган:\nعَنْ أَبِي مُوسَى الْأَشْعَرِيِّ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: ...وَمَا بَيْنَ الْقَوْمِ وَبَيْنَ أَنْ يَرَوْا رَبَّهُمْ تَبَارَكَ وَتَعَالَى إِلَّا رِدَاءُ الْكِبْرِيَاءِ عَلَى وَجْهِهِ فِي جَنَّةِ عَدْنٍ. مُتَّفَقٌّ عَلَيْهِ\n6. Адий ибн Ҳотим розияллоҳу анҳунинг ҳадисларида жумладан қуйидагилар келган:\nعَنْ عَدِيِّ بْنِ حَاتِمٍ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: ...وَلَيَلْقَيَنَّ اللهَ أَحَدُكُمْ يَوْمَ يَلْقَاهُ وَلَيْسَ بَيْنَهُ وَبَيْنَهُ حِجَابٌ وَلَا تَرْجُمَانٌ يُتَرْجِمُ لَهُ، فَلَيُقُولُ: أَلَمْ أَبْعَثْ إِلَيْكَ رَسُولًا فَيُبَلِّغَكَ؟ فَيَقُولُ: بَلَى يَا رَبِّ، فَيَقُولُ: أَلَمْ أُعْطِكَ مَالًا وَأُفْضِلْ عَلَيْكَ؟ فَيَقُولُ بَلَى يَا رَبِّ. أَخْرَجَهُ الْبُخَارِيُّ\n«Сиздан ҳар бирингиз мулоқот куни албатта Аллоҳ ила мулоқотда бўлади. У билан анинг ўртасида ҳижоб ҳам, таржима қиладиган таржимон ҳам бўлмас. Бас, У Зот:\n«Мен сенга Пайғамбар юбормадимми, у сенга етказмадими?!» дейди. У:\n«Ҳа, Роббим, (юбординг)», дейди. У Зот:\n«Мен сенга мол ато қилмадимми, фазл бермадимми?!» дейди. У:\n«Ҳа, Роббим (бердинг)», дейди».\n«У Зот: «Мени ҳеч кўра олмассан…» деди» (Аъроф сураси, 143-оят) деган оятини далил қилиб «Аллоҳ, Мусо алайҳиссаломга «ҳеч» деган сўзни ишлатиб, келажакда кўриш мумкин эмаслигини таъкидлади», дейдилар.\n2. Улар яна\n«Кўзлар Уни идрок эта олмас» (Анъом сураси, 103-оят) оятини ҳам далил қилиб, «Ушбу оят кўзлар Аллоҳ таолога назар солишга қодир эмаслигига далолат қилади», дейишади.\nБиринчидан: Мусо алайҳиссаломдек Аллоҳ билан гаплашган, У Зотнинг муҳтарам пайғамбари бўлган ва ўз замонасида Роббини энг яхши таниган пайғамбар У Зотдан жоиз бўлмаган нарсани, яъни Аллоҳга назар солишни сўраши мумкин эмас. Бундай қилиш улар (пайғамбарлар) учун амри маҳолдир.\nИккинчидан: Аллоҳ таоло Нуҳ алайҳиссаломнинг саволини «Мен сенга жоҳиллардан бўлмаслигингни насиҳат қиламан» (Ҳуд сураси, 46-оят), деб инкор қилганидек, Мусо алайҳиссаломнинг саволини инкор қилгани йўқ.\nУчинчидан: Аллоҳ таоло «Мени ҳеч кўра олмассан», деди (Аъроф сураси, 143-оят). «Мен кўрилмасман» ёки «Мени кўриш жоиз эмас», дегани йўқ. Икки жавоб орасидаги фарқ очиқ-ойдин. Бу эса Аллоҳ таолони кўриш мумкинлигига, аммо одамзод заифлиги сабабли Мусо алайҳиссаломнинг қуввати У Зотни бу дунёда кўришга етмаслигига далолат қилмоқда. Аллоҳ таолонинг «Лекин тоққа назар сол» (Аъроф сураси, 143-оят), дейиши ҳам шунга далолат қилади. Агар бу дунёда Аллоҳ таолонинг тажаллисига тоғ қодир бўлмаса, заиф инсон қандай қилиб қодир бўлсин?!\nМўътазилийлар «ҳеч» маъносини ифода қилувчи «лан» қўшимчаси нафийнинг, яъни инкорнинг абадийлигини билдиради, деб даъво қиладилар (яъни «лан тарони» дегани «Мени ҳеч қачон кўра олмайсан» дегани, дейдилар). Уларнинг бу даъвоси ботилдир. Чунки бу ҳарф (яъни «лан» қўшимчаси) қайд қилинган тақдирда ҳам нафийнинг охиратда давом этишига далолат қилмайди. Шундай экан, қандай қилиб қайд қилинмаган ҳолда охиратга ҳам ўтиши мумкин?\nИбн Молик «Алфия»сида:\n«Ким десаки: «Лан» абадий равишда нафий қилур»,\nУнинг гапини рад қил, бошқасини қўллаб-қувватла», деган.\nИккинчи оятнинг жавоби: Бу оят ҳам жуда латиф жиҳатдан кўришнинг собитлигига далолат қилади. У ҳам бўлса, Аллоҳ таоло уни мақтов борасида зикр қилишидир. Маълумки, мақтов фақат собит сифатларда бўлади. Собитликнинг акси эса камолот эмас. Шунинг учун бу билан мақталмайди.\nБунинг маъноси шуки, албатта, У Зот кўрилади, аммо идрок қилинмайди, иҳота қилинмайди. Чунки идрок қилиш иҳота қилиш бўлиб, кўришга қўшимча нарсадир. Қайдни рад қилишдан қайдланганни рад қилиш келиб чиқмайди. Ҳа, Аллоҳ таоло кўрилади, аммо идрок қилинмайди. Билинади, аммо У Зотни илм ила иҳота қилиб – қамраб олиб бўлмайди. Саҳобалар ва имомлар ушбу оятдан шуни тушунганлар.\nЯъни оятдаги “Кўзлар Уни идрок эта олмас” дегани “У Зотни кўриб бўлмайди” дегани эмас, аксинча “У Зотни кўриш мумкин, лекин идрок этиб бўлмайди” деганидир.\n1 йил аввал 3578 Шайх Муҳаммад Содиқ Муҳаммад Юсуф\n8 йил аввал 5962 fiqh.uz\n8 йил аввал 5570 Ҳусайнхон Яҳё\n8 йил аввал 35113 fiqh.uz\n7 йил аввал 22445 fiqh.uz\n6 йил аввал 7181 fiqh.uz


Бир балоси бўлмаса... Помпео Ўзбекистонга нега келяпти? | Qalampir.uz\nБир балоси бўлмаса... Помпео Ўзбекистонга нега келяпти?\nТаҳлил\t02 Февраль 18:47 33932\nМарказий Осиё тарихдан энг муҳим геосиёсий нуқтаи назардан муҳим минтақа бўлиб келган. Азалдан бу ерда ҳукумронлик қилганлар минтақага ёндош ҳудудларга ўз таъсирини ўтказиш учун қийналишмаган. Шимолда Россия, шарқда Хитой, жанубда Афғонистон ва Эрондек қўшнилари бор ҳудудга қайси сиёсатчи ҳам қизиқмайди дейсиз? Шундай экан, турли ҳудудларда ўз манфаати йўлида рақобат қилувчи дунёнинг уч гигант давлати, АҚШ, Россия ва Хитой, бу минтақа учун сиёсий кураш олиб бориши табиий ҳолдир.\nШу кунларда АҚШ давлат котиби Майкл Помпео Марказий Осиё минтақасида ташриф билан бўлиб турибди. Аввалроқ Украина, Белоруссия ва Қозоғистонда меҳмон бўлган АҚШ расмийси эртага, 3 февраль куни бўлиб ўтадиган “C5+1” форматдаги вазирлар учрашувида иштирок этиш учун Тошкентга келди. Хўш бу ташрифдан мақсад нима?\nАввало АҚШнинг Марказий Осиёдаги қизиқишларини ўрганиб чиқсак.\nМинтақада АҚШ кўплаб глобал геосиёсий муаммоларга дуч келади. Қайта тикланган Россия, кучайган Хитой, терроризм ва экстремизмнинг кучайиши шулар жумласидандир. Бошқа томондан, АҚШ учун минтақада кўплаб амалий иқтисодий имкониятлар мавжуд. Минтақадаги давлатлар билан яқин ҳамкорлик Афғонистондаги вазият ва терроризмга қарши кураш каби катта муаммоларни ҳал қилишга ёрдам беради. Бундан ташқари, минтақадаги нефть ва газ Европанинг Россияга қарамлигини камайтиришга ёрдам беради ва шу билан НАТОни янада кучайтиради.\nАҚШ Марказий Осиё учун иккита асосий мақсадга эга:\nБиринчиси, барқарор ва ривожланаётган Марказий Осиё. АҚШ Марказий Осиёда минтақавий хавфсизликни қўллаб-қувватлайдиган сиёсатни илгари суриши аниқ. Чунки хавфсиз Марказий Осиё кўплаб иқтисодий, савдо ва энергетик имкониятларни таклиф этади. Марказий Осиёни барқарор ва хавфсиз қилиш уни транзит ва ишлаб чиқариш зонасига айланишига ёрдам бериш Америка ва унинг иттифоқчиларига катта фойда келтиради. Хавфсиз Марказий Осиё, шунингдек, иқтисодий эркинликни илгари сурадиган кўпроқ иқтисодий ислоҳотларни қўллаб-қувватлаб, минтақага зарур бўлган хорижий инвестицияларни жалб қилади.\nИккинчиси, суверен Марказий Осиё. Америка Марказий Осиё мамлакатларини ташқи ва минтақавий кучларнинг босими ва таъсирисиз ўз-ўзини бошқаришини маъқуллайди. Бу, айниқса, Россиянинг таъсири ва минтақадаги гибрид тактикаларига тегишли. Ташқи таъсирга бардошли, кучли ва барқарор ҳукуматлар Американи кўпроқ қизиқтиради.\nТрамп маъмуриятининг миллий хавфсизлик стратегиясида айтилишича, АҚШ "рақиб кучларнинг ҳукмронлигига қарши турадиган, экстримистларга хавфсиз бошпана бўлишига қаршилик кўрсатадиган ва ислоҳотларда устувор бўлган Марказий Осиё давлатларини қадрлайди".\nҚўшма Штатлар мустақил, барқарор шунингдек иқтисодий, хавфсизлик, энергетика ва бошқарув масалалари бўйича минтақавий етакчилар сифатида намоён бўладиган Қозоғистон ва Ўзбекистонга муҳтож.\nШу кунлардаги ташриф эса айнан шуларни мақсад қилиб амалга оширилганига шубҳа қилмасак ҳам бўлади.\nЭнди АҚШ сиёсий таҳлилчиларининг фикрларини ўрганиб чиқсак.\nУларнинг фикрича, АҚШ Қозоғистон ва Ўзбекистон билан кўпроқ ишлаши керак. АҚШ Марказий Осиёда алоқалар “лангари”га муҳтож. Қозоғистон ва Ўзбекистон АҚШ учун икки катта шерикдир. АҚШ ушбу икки мамлакат билан стратегик ва минтақавий ўзаро манфаатларга асосланган прагматик муносабатларни олиб бориши керак. Иккала жойда ҳам инсон ҳуқуқлари бўйича қонуний муаммолар бор, аммо узоқ келажакда АҚШнинг аралашиши вазиятни яхшилайди, деб ҳисоблайди таҳлилчилар.\nБироқ, инсон ҳуқуқлари АҚШнинг минтақадаги барқарорлик ва кенгроқ стратегик манфаатларини ҳисобга оладиган кўп қиррали муносабатларнинг фақат бир қисмидир.\nАҚШ минтақада иқтисодий эркинликни ривожлантириш учун катта иқтисодий ислоҳотларни рағбатлантириши мумкин. Қозоғистон ва Ўзбекистон иқтисодий ўсишга стратегик жиҳатдан тайёр, чунки улар Европа ва Шарқий Осиё бозорларига хом ашё етказиб беради. Охир-оқибат, ушбу икки мамлакатга реал инвестициялар ва уларнинг иқтисодий ўсиши хусусий сектор ҳисобига бўлади.\nАҚШнинг мақсадларидан яна бири – умумий хавфсизликка оид муаммолар бўйича минтақа билан яқин ҳамкорлик қилиш. Икки давлат ҳам ядро қуролини тарқатмаслик масалалари бўйича дунё миқёсида етакчидир. Қозоғистон ҳам, Ўзбекистон ҳам Афғонистон масаласида муҳим роль ўйнайди. АҚШнинг Афғонистон билан аксар келишувлари бу мамлакатлар иштироки билан янаям мустаҳкамланади.\nРоссиянинг бу ташрифга муносабати ҳақида ҳам тўхталиб ўтсак. Расмий Кремль бу ташрифни АҚШнинг ўз ички иши дея баҳолаётган бўлишига қарамай, Помпеонинг бу минтақадаги ҳар бир ҳаракатини диққат билан кузатаётганини тахмин қилиш қийин эмас. Шунингдек, Марказий Осиё мамлакатлари АҚШ билан илиқ муносабатга киришишдан аввал бу борадаги Россия позициясини ҳам инобатга олиши табиий.\nХулоса ўрнида, юқорида айтганимиздек, Марказий Осиё геосиёсий аҳамият ва рақобат зонаси бўлиб келган ва бундан кейин ҳам шундай бўлиб қолади. Агар АҚШ қайта тикланаётган Россия ва кучаяётган Хитой билан курашиш ва Европанинг энергия хавфсизлигини яхшилаш бўйича бош стратегияга эга бўлса, Вашингтон сиёсатчилари минтақани эътибордан четда қолдиролмайди. Шунинг учун Оқ уй вакили Помпеонинг ташрифи АҚШнинг минтақага қилган охирги ташрифи эмаслигини англаб етиш қийин эмас.\nАҚШ Россия Хитой Майкл Помпео\nЯнги миллиардерлар сони бўйича Хитой AҚШдан ўзиб кетди Сеулдан Тошкентга келган рейс йўловчилари вақтинча карантинга олинди Коронавирус билан туғилган гўдак дориларсиз тузалиб кетди Россияда оммавий қотиллик режалаштирган икки ўсмир ушланди Коронавирус етиб борган давлатлар 41 тага етди. Қурбонлар 53 нафарга кўпайди ТИВ коронавирус масаласида Ўзбекистон фуқароларини жиддий огоҳлантирди\n24 Февраль 17:01 51591\n24 Февраль 14:54 34965\n25 Февраль 12:25 29424\n24 Февраль 09:54 23801\n25 Февраль 09:35 23618


09:25 05 Февраль 2019 653\nПайғамбар соллаллоҳу алайҳи васалламнинг озод қилган қуллари Абу Рофеъ тик туриб намоз ўқиётган Ҳасан ибн Али розияллоҳу анҳунинг ёнидан ўтди. У (Ҳасан) соч ўримини орқасига турмаклаб олган эди. Абу Рофеъ ечиб юборди. Бас, Ҳасан унга ғазаб ила назар қилди. У бўлса: “Намозингни ўқи. Ғазаб қилма. Мен Расулуллоҳ соллаллоҳу алайҳи васалламнинг: “Бу шайтоннинг тўқимидир”, деганларини эшитганман”, деди”.\nШарҳ: Инсон намоз ўқиганида, сажда қилганида, унинг барча аъзолари, бутун вужуди ҳатто кийимлари ҳам иштирок этиши керак. Агар эркак киши сочини қайтариб турмаклаб олса, ўша ҳолатга зиён етади. Шунинг учун бу иш макруҳ ҳисобланади.\n“Расулуллоҳ соллаллоҳу алайҳи васаллам намозда кийимни осилтиришдан ва одам оғизини тўсишида наҳий қилдилар”.\nTags: судраш , Сочни , кийимни , йиғиштириш , ерга , ва


Kun.uz халқаро талабалар куни муносабати билан талаба ёшлар ҳаётига оид фактларни йиғди. Ўқинг, нега талабалар кўп қаҳва ичади, улар дарснинг қанча вақтини смартфонга чалғиб ўтказади?\nТалабалар кўп қаҳва ичишади\nТалабалар кўп миқдорда кофеин истеъмол қилиши кўплаб илмий мақолалар ва тадқиқотлар мавзуси бўлиб келган.\nТадқиқотларга кўра, талабаларнинг 92 фоизи кунига 200 мгдан 400 мг оралиғида қаҳва истеъмол қилади.\nСабаби жуда оддий: кўп уй вазифаси ва уларни бажариш учун ухлаб қолмаслик керак.\nТалабаларнинг кофеинни кўп истеъмол қилиш сабаблари қуйидагилардан иборат: ҳушёрлик (талабаларнинг 79 фоизи), таъмидан завқланиш (68 фоиз), ижтимоий жиҳат (39 фоиз), концентрацияни яхшилаш (31 фоиз), жисмоний қувватни ошириш (27 фоиз), кайфиятни яхшилаш (18 фоиз) ва стрессни енгиллаштириш (9 фоиз).\nТалабаликдаги базмлар: талабаларнинг катта қисми базмларга қизиқмайди\nТалабаликдаги байрам кечалари кўпчилик талабалар учун ўйин-кулги ва дам олишнинг асосий воситаларидан биридир. Шунга қарамай, талабаларнинг фақат 30 фоизи имкон қадар базмларга қатнашади.\nТалабалар ўзларини гуруҳдаги энг яхши талаба деб билади\nТалабалар ўзларини синфда энг зўр эканликларига ишонишади. Тахминан 71 фоиз талабалар ўзларини гуруҳдаги энг зўр 10 фоиз талабалар қаторига қўшади.\nБу шуни кўрсатадики, бугунги кунда талабалар ўз билим ва кўникмаларига кўра, бир неча ўн йиллар олдинги талабаларга қараганда анча ишончли.\nТалабалар кўп вақтларини ижтимоий тармоқларда ўтказадилар\nТалабаларнинг ижтимоий тармоқларда ва уларнинг телефонларида ўтказадиган ўртача вақти энг юқори даражага етди.\nБу унчалик қизиқарли факт бўлмаслиги мумкин, лекин талабалар ҳафтасига тахминан олти соатни ижтимоий тармоқларда ўтказишларини билиш қизиқ.\nИжтимоий тармоқларда ҳафтасига доимий равишда олти ёки ундан кўп вақт ўтказадиган талабалар сони 2016 йилда 40 фоизга, 2018 йилда эса 70 фоизга кўтарилди.\nУлар бўш вақтларини мулоқот қилиш ўрнига телефонда ўтказишади. Ҳеч бўлмаганда улар ўқиш учун ҳам телефонларидан фойдаланишларига умид қилишимиз мумкин.\nТалабалар қанча вақтини ўқишга сарфлайди?\nКеракли материаллар билан бир қаторда, талабалар ўз қизиқишлари учун кўп ўқийдилар. Бунга ишониш қийин бўлиши мумкин, аммо Barnes & Noble коллежи маълумотларига кўра, талабаларнинг тахминан 65 фоизи ҳафтасига беш соатгача китоб ўқийди.\nТалабаларнинг қолган 13 фоизи мунтазам ўқиш топшириқлари билан бир қаторда ҳафтасига олти соатдан кўпроқ китоб ўқишади.\nАлбатта, баъзи талабалар фақат керакли материалларга эътибор беришади ва улар барча талабаларнинг 22 фоизини ташкил қилади.\nТалабалар дарснинг 20 фоизини смартфонга чалғиш билан ўтказади\nҲозирда Талабалар дарс вақтида ҳар қачонгидан ҳам кўпроқ чалғийди\nНебраска-Линколн университети қошидаги Журналистика ва оммавий коммуникациялар коллежи тадқиқотига кўра, бугунги кунда талабалар дарс вақтининг ўртача 20 фоизини смартфон ва рақамли қурилмаларда ўтказишади.\nТалабалик даври бағрикенглик ва толерант бўлишни ўргатади\nТалабалик даврида ёшлар бошқа дин ва ирқ вакилларини учратишади. Бу уларга бошқа ирқларни тушунишга ва уларга нисбатан бағрикенг бўлишга ёрдам беради.\nУлар янги урф-одатлар ҳақида бир хонада бошқа дин ва ирқ вакиллари билан ўтириш, бирга зиёфат қилиш орқали ўрганадилар.\nfactslegends.org ва campusadv.com материаллари асосида\n13:24 / 29.11.2021\n«Талабага мадад»: талабаларга умуман контракт пулларини тўлаб бермаган ҳокимликлар маълум қилинди


Ичон-Қалъа музей қўриқхонасида халқаро "Рақс сехри" фестивали давом қилмоқда | Xiva\nИчон-Қалъа музей қўриқхонасида халқаро "Рақс сехри" фестивали давом қилмоқда\nБугун Хива шаҳри “Ичан - Қалъа” давлат музей-қўриқхонаси ҳудудида “Рақс сеҳри” халқаро фестивали якуний гала - концерти ўтказилади. Мазкур фестивалда дунёнинг 20 га яқин мамлакатидан 100 дан ортиқ раққос ва раққосалар ҳамда Республикамизнинг деярли барча вилоятларидан рақс гуруҳлари иштирок этмоқда.\nЎзбекистон Республикаси Маданият вазирлиги, Туризмни ривожлантириш давлат қўмитаси, Хоразм вилояти ҳокимлиги ва бошқа ташкилотлар ҳамкорлигида ўтказилаётган мазкур фестивалнинг очилиш маросими кеча, 15 сентябр куни Хива "Ичан қалъа" музей қўриқҳонасида бўлиб ўтди. Фестивалнинг очилиш маросимида Хоразм вилояти ҳокими Ф.Эрманов, Польша Республикасининг Ўзбекистондаги Фавқулодда ва мухтор элчиси Петр Ивашкевич хамда Озарбайжон Республикасининг Ўзбекистондаги элчихонаси қошидаги Гейдар Алиев номли маданият маркази раҳбари ўринбосари Зейналов Полад Мансур ўғли сўзга чиқдишди.\nТантанали очилишидан сўнг, барча меҳмонлар ва иштирокчилар “Ичан-қалъа” музей-қўриқхонасининг "Ота дарвоза"сидан ичкарига ташриф буюришди. Турли давлатлар номланиши билан ўтган саф, Республиканинг ҳудудини намоён этувчи либослардаги раққосалари “Ичан-қалъа”да юриши барчани лол қолдирди. Ансамбль жамоаларининг чиқишлари сайёҳлар ва томошабинларни рақсга чорлаб, завқ бағишлади.\nКун давомида Жума масжиди ҳудудида “Ўзбекистон Миллий рақс санъати” фотокўргазмаси намойиши, “Кўҳна арк” мажмуаси олди майдонида Хоразм миллий нонларининг тайёрланиш жараёни бўйича кўргазмали маҳорат дарслари, “Қутлуғ мурод иноқ” мадрасасида маҳаллий дорбозлар томошалари, “Ота дарвоза” олдидан бошлаб, умумий сайёҳлик йўналиши бўйлаб “Қўғирчоқлар араваси” театрлаштирилган саҳна томошалари тақдим этилди.\nФестивал жараёнини ёритиб борувчи хорижий ОАВ вакиллари, "Рақс сеҳри" иштирокчилари, журналист ва блогерлар, Ёшлар иттифоқининг мобил гуруҳи, интернет, телевидения ва бошқа ОАВ вакиллари учун Хива шаҳридаги Маъмун академиясида Пресс-конференция ўтказилди.\nКечга яқин “Муҳаммад Аминхон ”мадрасаси ички айвонида маҳаллий стилистлар томонидан “Full fashion look” “Соч турмаклари–гўзаллик сеҳри” шоу дастурлари намойиши бўлиб ўтди. Шундан сўнг эса Кўҳна арк майдонида “Рақс сеҳри” Халқаро фестивали танловига старт берилди ва иштирокчилар ўз маҳоратини саҳнада намойиш этишди.\nФестивал танловида жами 25 та жамоа томонидан 50 дан ортиқ рақс чиқишлари тақдим этилди. Ҳар бир рақс гуруҳи бир неча бор саҳнага чиқишиб биринчи галда жамоавий, кейинги навбатда якка соло рақс ижро қилишди.\nИштирокчиларнинг рақс ижро маҳоратини Голландия, Полша, Ҳиндистон, Нидерландия, Канада ва Ўзбекистон каби 6 та давлат вакилларидан тузилган ҳакамлар хайъати аъзолари кузатиб боришди.\nИштирокчи рақс гуруҳлари орасида Грузиянинг "Рустави", Тожикистоннинг “Зебо”, Индонезиянинг “Nusantara”, Ҳиндистоннинг “Kalakriti”, Қозоғистоннинг "Номад" ва шу каби бошча мамлакатлардан ташриф буюрган рақс жамоалари ўз маҳоратини амалда кўрсатишди.\nФестивал танловини томоша қилиш учун Кўҳна арк майдонига 1000 дан ортиқ хорижий ва маҳаллий сайёҳлар тўпланишди.\nБир неча соат давом этган танловнинг якуний натижалари бугун, 16 сентябр соат 20:00 да тантанали равишда эълон қилинади ва фестиваль иштирокчиларини тақдирлаш маросими ҳамда якуний галаконцерт дастури бўлиб ўтади.


Сув хўжалиги ресурсларини марказлаштирилган мониторинги ва бошқариш тизими\nДастур гидротехника иншоотларига сувнинг кириши ва чиқиши ҳақидаги маълумотларнинг марказлаштирилган тизимидан фойдаланган ҳолда сув ресурсларини назорат қилиш ҳамда бошқариш учун мўлжалланган.\nҲозирги пайтда 4,3 миллион га ернинг суғориш тизими қуввати 1дан 300 м3 /с гача тенг 1.600 насос станция ва 140.000 км коллектордан иборат бўлиб, ўртача йилига 57 км3 сув талаб қилади. Сувдан нооқилона ва самарасиз фойдаланиш суғорма қишлоқ хўжалигини ривожлантиришни чеклаётган асосий омил ҳисобланади. Бетонланмаган магистрал каналларда, хўжаликлардаги суғориш тармоғи ва бевосита далаларда суғориш орқали ерга фильтрланиш туфайли сувни сезиларли миқдорда йўқотиш тизим самарадорлиги пастлигининг асосий сабаби ҳисобланади. Манбадан олинган сувнинг фақат кичик қисми фойда билан ишлатилади.\nДастурнинг аҳамияти шундаки, гидротехника иншоотида сувнинг жамланишига қараб уни мутаносиб равишда сарфлашга ва натижада сувдан оқилона фойдаланишга хизмат қилади.\n• маълумотларни тўплаш (кунлар, ҳафталар, ойлар ва йиллар кесимида) ва ҳисоботларни тайёрлаш;\n• ҳар бир гидростанциянинг шахсий таркиби томонидан кунлик гидромаълумотларни киритиш;\n• маълумотларни марказлаштирилган маълумотлар тизимида сақлаш;\n• онлайн режимида сақланадиган маълумотларга кириш ва сув ресурсларини бошқариш.\nТадқиқот жараёнлари Аму-Қашқадарё ҳавзалари ирригация тизимлари бошқармаси сув ресурсларида синовдан ўтказилган.\nАдлия вазирлиги ҳузуридаги Интеллектуал мулк агентлиги томонидан дастур муаллифи Чупанов Абдурахмонга “Электрон ҳисоблаш машиналари учун яратилган дастурлар ва маълумотлар базаларининг ҳуқуқий ҳимояси тўғрисида”ги Ўзбекистон Республикасининг қонунига кўра DGU 08088 рақамли гувоҳнома берилди.


Флагил® | medu.uz - Дорилар ҳақида маълумотлар ўзбек тилида\nHome Йўриқномалар Флагил®\nПрепаратнинг савдо номи: Флагил®\nДори шакли: суппозиторий\n1 суппозиторийда қуйидагилар сақланади:\nёрдамчи модда: қаттиқ ёғ – 1,6 г.\nТаърифи: оч-сариқ-оқ рангли торпедасимон шаклли суппозиторийлар.\nМетронидазол нитро-5-имидазолларга киради. Метронидазолнинг таъсир механизми анаэроб микроорганизмлар ва соддаларнинг ҳужайра ички транспорт протеинлари томонидан метронидазолнинг 5-нитрогуруҳини биокимёвий тикланиши билан боғлиқ. Тикланган 5-нитрогуруҳ микроорганизмлар ҳужайрасининг ДНК си билан ўзаро таъсир қилиб, уларнинг нуклеин кислоталари синтезини ингибиция қилади, бу эса бактерияларнинг нобуд бўлишига олиб келади.\nМетронидазол кенг таъсир доирасига эга микробларга қарши ва протозойларга қарши воситадир. Препарат Trichomonas vaginalis, Giardia intestinalis, Entamoeba histolytica, Lamblia intestinalis га нисбатан, шунингдек облигат анаэроблар (спора ҳосил қилувчи ва спора ҳосил қилмайдиган) Bacteroides spp. (B.fragilis, B.ovatus, B.distasonis, B.thetaiotamicron, B.vulgatus), Fusobacterium spp., Clostridium spp., Peptostreptococcus spp., Peptococcus spp., Eubacterium нинг сезгир штаммларига нисбатан юқори фаолликни намойиш қилади.\nМетронидазолга аэроб микроорганизмлар ва факультатив анаэроблар сезгир эмаслар.\nМетронидазолнинг қабул қилинган дозасининг (0,5 г) тахминан 20% тизимли сўрилишга учрайди, бунинг натижасида қон плазмасида препаратнинг концентрацияси, 0,5 г доза ичга бир марта қабул қилинганидан кейинги концентрациясининг тахминан 12% ни ташкил қилади. Ярим чиқарилиш даври (жигарнинг нормал фаолиятида тизимли қўлланганида аниқланган чиқарилиши) 8-10 соатни ташкил қилади.\nПлазма оқсиллари билан боғланиши – 20% дан кам.\nТрихомонадали ва носпецифик вагинитни маҳаллий даволаш.\nҚорин бўшлиғи ва чаноқ аъзоларидаги жарроҳлик аралашувларида анаэроб инфекцияларнинг пайдо бўлишини олдини олиш.\nПрепарат фақат катталарда қўлланади.\nТрихомонадали вагинит: суткада 1 суппозиторий, қинга, 10 кун давомида метронидазолнинг таблеткаси препаратини ичга қабул қилиш билан бирга қўлланади.\nНоспецифик вагинит: 1 суппозиторий суткада 2 марта 7 кун давомида, зарурати бўлганида метронидазолнинг таблеткаси препаратини ичга қабул қилиш билан бирга қўлланади.\nЖинсий шерикни, унда касалликнинг кўринишларини бор-йўқлигидан қатъий назар метронидазол препарати билан бир вақтда даволаш шарт.\nМетронидазол билан даволаш 10 кундан ортиқ буюрилиши ва йилига 2-3 мартадан ортиқ такрорланиши мумкин эмас.\nҚайчи ёрдамида суппозиторийнинг контури бўйича плёнкани кесиб, олдин суппозиторийни контур ўрамдан ажратиб олиш ва уни қинга чуқур юбориш керак.\nМеъда-ичак йўллари томонидан: кўнгил айниши, оғизда металл таъми, оғизни қуриши, иштаҳани пасайиши, глоссит, стоматит, панкреатит, анорексия, эпигастрияда оғриқлар, қусиш, диарея,.қабзият.\nНерв тизими томонидан: бош оғриғи, бош айланиши, ҳаракат координациясини бузилиши, атаксия, онгни чалкашиши, асабийлик, депрессия, юқори қўзғалувчанлик, ҳолсизлик, уйқучанлик, бош оғриғи, тиришишлар, галлюцинациялар, периферик нейропатия. (айниқса узоқ вақт қўлланганида).\nАллергик реакциялар: эшакеми, тери тошмаси, терининг гиперемияси, бурунни битиши, иситма, артралгиялар.\nСийдик чиқариш тизими томонидан: дизурия, полиурия, цистит, сийдикни тутиб тураолмаслик, кандидоз, сийдикни қизил-жигарранг рангга бўялиши мумкин.\nМаҳалий реакциялар: жинсий шерикда жинсий олатда ачишиш ёки таъсирланишни ҳис қилиш, ачишишни ҳис қилиш ёки сийишни тезлашиши, вульвит (ташқи жинсий аъзолар соҳасидаги шиллиқ қаватнинг қичишиши, ачишиб оғриши ёки гиперемияси).\nПрепарат бекор қилинганидан кейин қин кандидози ривожланиши мумкин.\nИмидазолларга, шунингдек нитроимидазолнинг ҳосилаларига юқори сезувчанлик;\nМНТни органик шикастланишлари (шу жумладан тутқаноқ);\nҲаракат координациясини бузилиши;\nҚон касалликлари (шу жумладан анамнездаги лейкопения);\nЖигар етишмовчилиги (катта дозалар буюрилган ҳолларда);\nДисульфирам каби этанолни ўзлаштираолмасликни чақиради.\nДисульфирам билан бир вақтда қўллаш турли неврологик белгиларни ривожланишига олиб келиши мумкин (буюришлар орасидаги интервал – камида 2 ҳафта).\nБилвосита антикоагулянтларнинг таъсирини кучайтиради, бу протромбин ҳосил бўлиши вақтини ошишига олиб келади.\nЛитий препаратлари билан бир вақтда қабул қилинганида, охиргисининг плазмадаги концентрациясини ошиши мумкин.\nЦиклоспорин билан бир вақтда қабул қилинганида, охиргисининг плазмадаги концентрациясини ошиши мумкин.\nЦиметидин метронидазолнинг метаболизмини ингибирлайди, бу унинг қон зардобидаги концентрациясини ошишига ва ножўя таъсирларини ривожланиш хавфини ошишига олиб келиши мумкин.\nЖигарда микросомал оксидланиш ферментларини рағбатлантирувчи дори воситаларини (фенобарбитал, фенитоин) бир вақтда буюрилиши, метронидазолнинг элиминациясини тезлаштириши мумкин, бунинг натижасида унинг плазмадаги концентрацияси пасаяди.\nМетронидазол 5-фторурацилнинг клиренсини камайтириб, унинг заҳарлилигини ошишига олиб келади.\nМетронидазол қон плазмасида бусульфаннинг даражасини ошириб, унинг заҳарлилигини ошишига олиб келади (оғир шакли).\nҚутбсизлантирмайдиган миорелаксантлар билан (векуроний бромид) бирга қўшиш тавсия қилинмайди.\nПрепаратни алкоголь билан бир вақтда қабул қилиш, дисульфирамнинг самарасига ўхшаш самараларни (қизиш ҳисси, қусиш, тахикардия) кўрсатиши мумкинлиги туфайли, беморларни флагил билан даволаниш вақтида алкоголли ичимликлар ёки алкоголь сақловчи дориларни истеъмол қилмасликлари тўғрисида огоҳлантириш керак.\nПрепаратни узоқ вақт юборилишини қон манзарасини назорати остида ўтказган афзал. Лейкопенияда даволашни давом эттириш имконияти инфекцион жараённи ривожланиш хавфига боғлиқ.\nАёллардаги трихомонад вагинитни даволашда жинсий ҳаётдан сақланиш керак. Жинсий шерикларни албатта бир вақтда даволаш шарт. Ҳайз кўриш вақтида даволаш тўхтатилмайди. Трихомониазни даволагандан кейин уч навбатдаги цикллар давомида ҳайз кўришдан олдин ва кейин назорат синамаларини ўтказиш керак.\nАтаксия, бош айланиши пайдо бўлганида, галлюцинациялар ривожланганида, беморларнинг неврологик ҳолатлари ёмонлашганида даволашни тўхтатиш керак.\nМетронидазол трепонемаларнинг иммобилизациясини чақирши мумкинлигини эътиборга олиш керак, бу Нельсоннинг сохтамусбат тестига олиб келади.\nБош айланиши ва препаратни қабул қилиш билан боғлиқ бўлган бошқа ножўя самараларини пайдо бўлиши мумкинлиги туфайли, автомобилни ва бошқа механизмларни бошқаришдан сақланиш тавсия қилинади.\nПрепаратнинг дозасини ошириб юборилиши ҳоллари тўғрисида хабар берилмаган.\nҚин суппозиторийлари 500 мг. 5 қин суппозиторийи контур уяли (ПВХ/ПЭ) ўрамда. 2 контур уяли ўрамдан қўллаш бўйича йўриқномаси билан бирга картон қутига жойланган.


Ўзбекистон Республикаси Сенати турли ҳукумат идоралари ва қўмиталарининг ҳисоботини қабул қилади\n17:27 / 26.09.2016\n“Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги 2016 йил 23 сентябрь куни Ўзбекистон Президенти вазифасини бажарувчи Шавкат Мирзиёев томонидан имзоланган қонуннинг 18 моддасига мувофиқ, Ўзбекистон Республикаси Сенати зарур бўлган ҳолларда ўз мажлисида ҳукумат аъзоларининг ўз фаолиятига доир масалалар юзасидан ахборотини эшитиши мумкин.\nСенатнинг ҳукумат аъзоларининг ахборотини эшитиш якунлари бўйича қабул қилинган қарори Ўзбекистон Республикаси Вазирлар Маҳкамасига юборилади.\nБундан ташқари, Ўзбекистон парламенти юқори палатаси Ўзбекистон Республикаси Табиатни муҳофаза қилиш давлат қўмитаси раисининг қонун ҳужжатларида белгиланган тартибда тақдим этилган ҳар йилги ҳисоботи Сенатнинг навбатдаги мажлисида кўриб чиқилади.\nШунингдек, Ўзбекистон Республикаси Марказий банки бошқаруви раисининг қонун ҳужжатларида белгиланган тартибда тақдим этган ҳар йилги ҳисоботи Сенатнинг навбатдаги мажлисида кўриб чиқилади.\nШу билан бирга, мазкур қонунда белгилаб қўйилганидек, Ўзбекистон Республикаси Бош прокурори ҳар йили Сенатга ҳисобот тақдим этади, ҳисобот Сенатнинг навбатдаги мажлисида кўриб чиқилади.\nСенат қонун парламент Шавкат Мирзиёев


ИнтерФУТБОЛ :: Роберт Левандовски: «Садоқат - жуда чиройли сўз, аммо спортда муваффақият ва пул устунроқ»\nРоберт Левандовски: «Садоқат - жуда чиройли сўз, аммо спортда муваффақият ва пул устунроқ»\nЯқинда польшалик ҳужумчи Роберт Левандовски Der Spiegel журналистларини қизиқтирган саволларга жавоб қайтарди.\nАфтидан, интервью пайти форвард ортиқча гапларни айтган чоғи, «Бавария» мутасаддилари ундан ранжишди. Қуйида ушбу суҳбат билан танишишингиз мумкин.\n- Европа Чемпионлар Лигаси сизни жиддий равишда қизиқтираётган ягона турнирми?\n- Ҳозирча мазкур совринни қўлга киритмадим, шуни эътиборга олсак, ЧЛ мен учун ўта муҳим мусобақадир. 2013 йили Лондонда бўлиб ўтган финалда Дортмунднинг «Борус- сия»си билан мағлуб бўлганим ҳамон аламли хотираларни уйғотади.\n- Ушбу турнирда ҳеч қачон ғолиб чиқмаганингиз сизнинг кучли футболчи эканлигингизни сўроқ остига қўймайдими?\n- Балки шундайдир, аммо қачонлардир Чемпионлар Лигасида муваффақиятга эришиш умидим сўнганича йўқ. Бошқа томондан, мазкур турнир - лотерея.\nМисол учун, ўтган мавсумни ёдга олсак, ҳаммамиз яхши формада эдик ва бу совринга эгалик қилишга астойдил бел боғлагандик. Айнан ўшанда елкамдан жароҳат олиб, «Реал»га қарши ўтказилган биринчи ўйинни ўтказиб юбордим.\nБунга қўшимча равишда, пенальтини аниқ амалга оширолмадик ва орзуларимиз саробга айланди. Шундай юксак даражадаги учрашувларда кўпинча майда-чуйда нарсалар ҳам катта аҳамиятга эга бўлади, қолаверса, йирик турнирларда зафар қучишда омаднинг ўрни катта.\n- Ҳозиргача беш марта Германия чемпионлигига эришдингиз. Бундеслига қачонлардир зериктириши мумкинми?\n- Топ-даражадаги спортчи доим энг яхши бўлишни истайди. Совринни қўлга киритгач, кейинроқ бу тасодиф эмаслигини исботлагинг келади. Иккинчи бор чемпионликка эришганингдан кейин эса ҳамма сенга эгалик қилишни хоҳлаётганини англайсан ва ишончни оқлаш иштиёқи янада ортади. Жорий мавсумдаги мақсадимиз аниқ: бирорта немис клуби қаторасига 6 марта чемпионликни нишонламаган ва биз тарихга кириш имконига эгамиз. Бу - жуда катта иш.\n- Мавсум бошида танқидчилар сизда мотивация йўқлиги ва нимадандир ранжиганингизни таъкидлашди.\n- Буларнинг барчаси Осиё бўйлаб ўтказилган турне давомидаги баҳсларимиз билан боғлиқ. Балки маълум маънода танқидларда жон бордир. Очиқ тан олишим керак, жорий йилнинг ёзида мотивация масаласида муаммоларга дуч келдим.\n- Бунинг асосий сабаби нимада?\n- Бир неча йилдирки, танаффуссиз уч босқичда тўп суряпман. Бу айниқса, мия фаолиятига катта босимдир. Шунинг учун, мавсумга яхши ҳозирлик кўриш мен учун жуда муҳим.\n- Осиё сафаридан кўнглингиз тўлмадими?\n- Кўпгина учрашувлар ўтказдик. Бундай шароитда профессионал сифатида олдингда бир нечта саволлар пайдо бўлади: ўртоқликларда борингни бериб ўйнашинг керакми ёки маш-ғулотлардаги каби тўп суриш? Бор иродам ва куч-ғайратимни бутун мавсум давомида тобора ошириб бора олмайман, боиси жуда кўп ўйинларда майдонга тушамиз, орадаги танаффуслар эса жуда ҳам оз.\n- Хўш, қандай қарорга келдингиз?\n- Биз спортчимиз ва доимий босимдан жабр кўрамиз. Жиддий жароҳатлардан сақланишнинг ягона йўли - ёз ва қишдаги танаффуслар давомида тайёргарликларга зўр бериш. Осиёда айнан шунга эътибор қаратдим. Боиси, аксарият ўртоқлик баҳслари фойдамга ишламайди.\n- Бунинг учун сизда мотивация йўқми?\n- «Фрайбург»ни шунчаки, мисол сифатида олсак. Ёки чемпионлик учун курашмаётган бошқа жамоа номини келтириш мумкин. Улар бизга қарши ўз жарима майдонларида 10 нафар футболчи билан тўп суришади.\nБеш ҳимоячи атрофимда туриб олади-да, менга ўйин бермасликка интилади. Фараз қилинг, еврокубок ўйинлари толиқтирган, стадионлар эса тўлиб-тошган, рақиб жамоа мухлислари учун энг яхши йўл - «Бавария» футболчиларига қараб ҳуштак чалиш. Шундай паллада самарали натижа кўрсатиш учун машғулотларда астойдил ишлаш лозим.\n- Бундай ўйинларга қандай тайёргарлик кўрасиз?\n- Кўп йиллардан бери аниқ формулага риоя қиламан: агар миям толиқса, жароҳат олмаслик учун жисмим 100 фоиз куч билан ишлаши лозим.\n- Қайси услубларингиз сизга мотивация бағишлайди?\n- Масалан, ўйин олдидан бу сафар дарвоза бурчагига гол уришни хоҳлаётганимни ўзимча тасаввур этаман. Ёки анчадан бери менга ёд бўлиб кетган узатмани амалга оширишни, қайсидир яккама-якка курашда ўзгача услуб қўллашни, шунингдек, идеал даражадаги тезликни режалаштираман.\n- Сўзларингиздан бундеслиганинг кўпгина ўйинлари сиз учун мусобақа эмас, машғулотга айлангандай тасаввур уйғотади. Бу Германия чемпионати савиясидан даракми?\n- Гапим кўпчиликка ёқмаслиги мумкин-у, аммо бундеслигада «РБ Лейпциг» каби жамоалар кўпайиши тарафдориман. Кучли клублар бизни янада кўпроқ инвестиция киритишга мажбур қиляпти. Германия чемпионати муайян жамоаларгагина боғланиб қолмаслиги лозим, ҳатто совринли ўринлар учун кураш жуда кам бўлганда ҳам.\nБизга доимо юқори даражада тўп сура оладиган 4-5та жамоа керак. Айнан шундай рақобат мавсум охиригача мувозанатни сақлашда ҳам ёрдам беради. Кучли лига тижорат масалаларини ҳам маромига солади.\n- Тижорат дедингизми?\n- Топ-ўйинлар кўпайса, унда шоу, жаҳон бўйлаб трансляциялар, шов-шувлар ҳам кўп бўлади. Мухлислар аҳамиятли баҳслар, лигадаги юлдузлар ва чемпионлик учун курашлар сони ортишини исташади. Айнан шу омиллар хорижлик мухлисларнинг бундеслигага қизиқишини оширади. Бу ҳаттоки, Осиё ва Америкага қилган сафарларимиздан ҳам қизиқарлироқ.\n- Бундеслига раҳбарияти мазкур сафарлар тарафдори эдими?\n- Бундай сафарлар мен учун катта аҳамиятга эга эмас. Гап уларнинг кучли босим юклаётганидамас, шунчаки, маркетинг бўйича бизга катта фойда келтирмаяпти. Ҳеч бўлмаса тил масаласида.\n- Немисча - бу камчиликми?\n- Ҳа, айниқса, АПЛ ва Ла-лига билан солиштирганда. Аксарият мамлакатларда инглиз ва испан тилида гаплашишади, немисчани эса кўпчилик тушунмайди. Шу боис ҳам жаҳоннинг кўплаб мамлакатларида испан ёки инглиз лигасини томоша қилишади. Телевидение бу масалада томошабинларнинг истагини юқори қўяди.\n- Бундеслига мавжуд муаммони ҳал қилиш учун нимага эътибор қаратиши керак?\n- Раҳбарият янада кўпроқ ишлаши лозим. Биз эса топ-ўйинчиларнинг олди-сотдиси борасида гапирамиз, холос. Мухлислар энг яхшиларни кўришни исташади ва улар иштирокидаги ўйинларга тушишади.\n- Аммо суперюлдузлар айнан Англия ва Испанияга кўчиб ўтишади-ку...\n- Ҳозирга қадар «Бавария» ҳар бир футболчи учун ўртача 40 млн. еврога яқин пул сарфларди. Футболда эса бу миқдор алақачон ўртачага айланган. Ўтган йиллар давомида «Реал» ёки «Манчестер»даги каби ўсиш бизда кузатилмади. Оқибатда, ҳозирги бозордаги нарх-наволар тафовутидан максимал даражада ортда қолдик.\n- Ули Хёнесс трансфердаги ақлсизликка қўшилишни истамаслигини айтди.\n- Топ-ўйинчига эгалик қилиш учун пул ўта аҳамиятли, таъбир жоиз бўлса, ягона воситадир. Спорт ривожи, жамоа, шаҳар ва теварак-атроф ҳам албатта, муҳим. «Бавария» жаҳон даражасидаги футболчиларни бундан кейин ҳам Мюнхенда кўришни истаса, мазкур масалада нимадир ўйлаб топиши ва креативликка урғу бериши лозим.\nЗеро, доимо олдинги қаторларда юришни истасанг, ўйинчиларинг ҳам олий даражали бўлишлари шарт. Чунки айнан улар жамоадошларининг юқори савияли бўлишларида кўмаклашишади, кучли рақобат энг сўнгги куч-ғайратни ҳам сарфлашга мажбур этади.\n- «Бавария» ўйинчиларининг маоши ҳам муҳим ўрин тутади. Агар мюнхенликлар худди олдиндан режалаштирилганидай, «Арсенал»дан Санчесни сотиб олиб, унга йилига 25 млн. евро маош тўлашса, унда нима бўларди?\n- Балки айрим футболчилар раҳбариятга маошимизни кўтариш борасида мурожаат этармидик... Чунки маошлар ўртасидаги катта фарқ жуда хавфли ва жамоадошлар ўртасида ҳасадни пайдо қилиб, ўртага нифоқ солиши мумкин.\n- «ПСЖ»да бу катта муаммо эмас, шекилли. Клуб Неймарни 222 млн. еврога сотиб олиб, уни жамоадаги энг кўп ҳақ оладиган ўйинчига айлантирди.\n- Поляк сифатида Германияда ўрганган биринчи немисча сўзим - «Ordnung» (тартиб) эди. У ҳамма жойда бўлиши керак. Биринчи навбатда - ҳисобхонада, молияда. Шундан келиб чиқиб айтаманки, Неймар кабиларнинг Германияга трансфери имконсиз.\n- УЕФА бир неча йил аввал молиявий «фейр-плей»ни амалиётга киритди. Бундан кўзланган мақсад - жамоаларнинг ўзлари ишлаб топгандан кўра кўпроқ пул сарфлашларига йўл қўймаслик. Аммо ташкилот ниятига тўлиқ эришмади. Наҳотки, юқори даражадаги футболни тартибга солиб бўлмаса?\n- Футбол - бу ҳақиқий капитализм. Ҳамма ундан мўмай пул ишлаб олишни хоҳлайди. Бунинг ёмон томони ҳам йўқдир, балки, зеро, бутун Ғарб шу асосда ишлайди, яшайди. Шунга қарамай, футбол ассоциациялари бозор назоратдан чиқиб кетмаслигини доимий назоратда ушлашлари керак. Агар энг яхши ўйинчиларга эга 4-5 жамоа мунтазам равишда барча совринларга эга чиқаверса, бундай футбол мухлислар орасида қизиқишни йўқотиши аниқ. Айни ҳолат миллионлар ўйинига катта зарба беради.\n- Нима деб ўйлайсиз, футбол иттифоқлари шу каби қарорларга келиши мумкинми?\n- Амалиётда жуда қийин бўлиши эҳтимоли йўқ эмас. «ПСЖ», «Челси», «Манчестер» ва бошқа клубларда инвесторлар билан жуда яхши адвокатларга эга профессионаллар ишлашади. Қонунчиликдаги биргина ноаниқликни улар клуб фойдасига ҳал қилишлари мумкин. УЕФА жорий ёзнинг шов-шувли трансферларини текшириб кўриши ва ФИФА билан биргаликда мавжуд ноаниқликларга барҳам бериши талаб этилади.\n- Усмон Дембеле, Филиппе Коутиньо, Килиан Мбаппе - мазкур трансфер ойнаси кўрсатдики, клубга садоқат энди урфдан чиққандай. Шартномаларнинг ҳам қадри тушдими?\n- Профессонал футбол ҳақида бундай эҳтирос билан гапиришга чек қўйиш лозим. Садоқат - жуда чиройли сўз, ажойиб романтик ҳиссиёт ва у шахсий ҳаётда ўта муҳим. Аммо спортда ҳаммаси бошқача: муваффақият ва пул устунроқ.\n- Демак, ўйинчининг норозилик билдириш орқали бошқа клубга трансфер қилинишига эришиши адолатдан экан-да?\n- Норозилик - мақсадга эришиш учун танланган энг нотўғри йўл ва чиндан ҳам гранд клубларда иш бу даражага етиб бормайди. Шунга қўл урган футболчи жамиятни сотган бўлади ва уни ҳеч ким кечирмайди. Ўша ўйинчи ушбу қарори билан жуда катта таваккалга қўл уради, боиси у «хоин» тамғасидан бир умрга қутула олмайди.\n- Футболда кучлар тақсимоти кейинги йилларда футболчилар фойдасига кескин ўзгарди. Агар ўйинчи чиндан ҳам бошқа клубга ўтишни хоҳласа, буни амалга ошириши мумкин. Шунинг учун, мен футбол иттифоқларининг товон пуллари миқдорининг шартномага киритилишини мажбурий қилиб белгилашларини истардим. Ўшанда турли моделлар тўғрисида ўйлаб кўрса бўлади: бойроқ клубларда товон пулларидан ташқари, айтайлик, ҳалол ўйин учун 20 фоиз қўшимча тўлов бўлади, нисбатан ночорроқ жамоалар эса ўз сафларига ўтишни хоҳлаётган ўйинчи учун камроқ пул тўлаш имкониятига эга бўлишарди.\n- Аммо сизнинг ғоянгиз миллионлар ўйинининг бизнесга айланишига тўсқинлик қилолмайди...\n- Келажак футболида пул тасаввур қилганимиздан ҳам кўра ўта муҳим аҳамият касб эта бошлайди. Спортнинг ушбу турига қизиқмаган хонадон қолмайди, ҳисоб ва айнан шу нарса инвесторларни миллионлар ўйинига йирик маблағ олиб киришга ундайди. Зеро, футболда мўмай даромад кўриш анчагина ишонарли.\n- Футбол қачонлардир шоуга айланиши мумкинми?\n- Ўйин бундан кейин ҳам ўз муҳимлигини сақлаб қолади. 90 дақиқа ичида содир бўладиган воқеалар Голливуд фильмларини ёдга солади. Бу ривожланишни энди тўхтатиш имконсиз.


Қозоқлар билан олди-берди камайиб кетди\n22 октябр 2021, Тошкент вақти: 12:44\nЎзбекистон ҳукумати ëз мавсумида Қозоғистонга мева-сабзавот олиб ўтишни тақиқлаб қўйди.\nМинтақадаги икки йирик давлат - Ўзбекистон ва Қозоғистон ўртасидаги савдо обороти ўтган йил давомида учдан бирга қисқарган. Чегаранинг иккала томонида яшовчи оддий халқ¸ буни қўшнилар ўртасидаги сиëсий зиддиятнинг иқтисоддаги нуқси¸ дея талқин қилмоқда.\nЎзбекистон билан Қозоғистон ўртасидаги товар айрибошлаш кўрсаткичлари 2009 йилда кескин қисқарган. Бу ҳақда Қозоғистоннинг Олмаота шаҳрида ўтказилган ўзбек-қозоқ ҳукуматлараро комиссиясининг 11-йиғилишида маълум қилинди.\nМутасаддиларга кўра, 2009 йилда Ўзбекистон Қозоғистонга 304,4 миллион АҚШ доллар миқдорида товар экспорт қилган бўлиб, бу кўрсаткич 2008 йилга нисбатан 41 фоизга камайган.\nҚозоғистон Саноат ва савдо вазирлиги халқаро ҳамкорлик департаменти директори ўринбосари Ўлжас Раев Озодлик радиоси билан суҳбатда Ўзбекистон билан Қозоғистон ўртасидаги товар айрибошлаш ҳажмининг жами 33,3 фоизга қисқарганини маълум қилди.\n- Қозоғистон билан Ўзбекистон ўртасидаги айрибошлаш тахминан 1,3 миллиард АҚШ долларини ташкил қилади. Бу ўтган йил билан солиштирганда жами 33, 3 фоизга камайган. Бу ҳақда 17 феврал куни Олмаота шаҳрида ўтказилган ўзбек-қозоқ ҳукуматлараро комиссиясининг 11-йиғилишида расман маълум қилинди, дейди Ўлжас Раев.\nРасмий маълумотларга кўра, 2009 йилда Қозоғистон Ўзбекистонга 892 миллион АҚШ долларига яқин товар экспорт қилган бўлиб, бу кўрсаткич 2008 йилга нисбатан учдан бирга қисқарган. Ўзбекистоннинг ўтган йили Қозоғистонга экпорт қилган товарлари ҳажми эса 41 фоизга қисқарган.\nҚозоқ мутасаддиси Ўлжас Раев¸ икки давлат ўртасидаги товар айрибошлаш ҳажмининг умумий кўрсаткичлари 33, 3 фоизга қисқаришини глобал молиявий бўҳрон билан боғлайди.\n- Бу жаҳон молиявий бўҳрони билан боғлиқ ҳолат. Чунки бу бутун дунёдаги мамлакатларда ўз аксини топаётир. Бу даврда Қозоғистоннинг жуда кўплаб давлатлар билан товар айрибошлаш борасидаги кўрсаткичлари камайган, шу жумладан, Ўзбекистон билан ҳам¸ дейди Ўлжас Раев.\nЎзбекистонлик таҳлилчи Комрон Алиев эса, икки давлат ўртасидаги товар айрибошлаш кўрсаткичларининг кескин камайишини Қозоғистоннинг Божхоналар иттифоқига аъзо бўлиши натижаси ўлароқ баҳолайди.\n- Ўртадаги товар айрибошлаш ҳажми камайишининг асосий сабаби Қозоғистоннинг Россия билан бўлган Божхона иттифоқига қўшилганлиги. Аввал Ўзбекистон ëки Қозоғистон товарларини божхона тўловисиз олиб ўтаëтган бўлса¸ қанақадир бир енгилликлар бераëтган бўлса¸ ўшанга яраша Қозоғистондан келаëтган товарларга йўл очилаëтган бўлса¸ ҳозир шу имконият йўқ бўлди. Чунки Қозоғистон энди фақат ўзининг товарини эмас¸ Қозоғистонга Россиядан¸ Беларусдан ва бошқа мамлакатлардан кириб келган товарлар Ўзбекистонга ëппасига олиб кириш эҳтимоли мавжуд. Ана ўша товарларнинг сонини камайтириш учун давлат қанақадир қўшимча божхона тўсиқлари қўяяпти. Ўртада товар айрибошлаш камаяпти, дейди Комрон Алиев.\nАйрим таҳлилчилар икки давлат ўртасидаги иқтисодий кўрсаткичларнинг пасайишини Ўзбекистон билан Қозоғистон ўртасидаги сиёсий муносабатларнинг силлиқ эмаслиги билан изоҳлашади.\nЎзбек-қозоқ чегарасининг йилда икки-уч марта маълум муддатларга ёпиб қўйилиши, чегарадан озиқ-овқат, асосан, сабзоват маҳсулотлари олиб ўтилишига чекловлар жорий этилиши каби ҳолатларни, аксар таҳлилчилар, айнан ҳукуматлараро совуқ муносабатлар меваси сифатида баҳолашади.\nМасалан, ўтган йилнинг октябр ойида маълум муддатларга ўзбек-қозоқ чегараси ёпиб қўйилган ва бу Ўзбекистоннинг ташабусси экани айтилганди.\nАйни пишиқчилик мавсумида сабзавот маҳсулотларига тақиқ жорий қилиш ҳолатлари эса икки давлат томонидан ҳам кузатилади.\nЧимкент бозорида савдо қилувчи қозоқ аёли Гулнор опа айнан Ўзбекистонда сабзавот олиб келиш билан шуғулланади.\n- Икки давлат раҳбарларининг ўзаро совуқ муносабатлари оқибатида халқ азоб чекаяпти. Чегараларни ёпиб қўйишади, сабзавот олиб ўтишимизга рухсат беришмайди, дейди қозоқ аёли.\nОзодлик билан суҳбатда бўлган ўзбекистонлик тадбиркор аёл ҳам икки ўртада деҳқон азият чекаётганини айтади.\n- Деҳқонлар учун қийинда. Ўзининг продуктасини сота олмаса¸ Қозоғистонга олиб чиқаяптида шуни. Уларнинг ҳам иши юришаяпти. Бола-чақа боқаяпти. Деҳқонда. Ҳозир энди бу товар Қозоғистонга чиқмаса¸ Ўзбекистоннинг ўзида қолса¸ шунча товар ачиб ҳам кетадию. Шуларга банкротку бу нарса. Деҳқонлар экаяпти¸ меҳнат қилаяпти. Кимга зиëн бўлаяпти¸ деҳқонга, дейди тадбиркор аёл.\nЎзбекистондан Қозоғистонга, асосан, сабзавот маҳсулотлари олиб ўтилса, Қозоғистон уни Ўзбекистонда анча харидоргир ҳисобланади.\n17 феврал куни Олмаотада янграган маълумотларга кўра, Қозоғистондан Ўзбекистонга ун ва буғдой экспорт қилиш ҳажми кескин камайган.\nЎзбекистондаги Савдо департаменти ходимларидан бири, Озодлик билан суҳбатда кейинги йилларда Ўзбекистонда буғдой ҳосили яхши бўлаётгани ва шунинг ҳисобига Қозоғистондан буғдой ва ун импорти камайганлигини билдирди.


Раҳмоннинг зикри бўлмаганида руҳларимиз ғам-ташвишдан ўлиб битган бўлар эди. «Эй иймон келтирганлар! Аллоҳни кўп зикр қилинглар!» (Аҳзоб сураси, 41-оят).\nТолеимиз паст эмас, лекин қалбларимиз Аллоҳдан узоқ бўлгани учун тушкунликда яшаяпмиз. Аллоҳни эсланглар, У Зот ҳам сизларни эслайди.\nАҳмоқ энди қилмоқчи бўлган ишини гапиради. Мақтанчоқ қилиб ўтган ишларини гапиради. Оқил эса қилади-ю, гапирмайди.\nЭҳтимол, сафардан қолганинг яхшиликдир. Эҳтимол, уйлана олмаётганингда ҳам баракот бордир. Эҳтимол, бир мансабдан четлатилганинг манфаатдир. Эҳтимол, фарзанд кўрмаётганинг сен учун хайрлидир. «Эҳтимол, ёқтирмаган нарсангиз сиз учун яхшидир. Аллоҳ билади, сиз эса билмассиз!» (Бақара сураси, 216-оят).\nОғир-босиқ бўлиш қийин, дейишади. Мен эса «Роббим ҳамма нарсага қодир», дейман.


12-тур, 22 ноябрь, соат 22:00\nХамес Родригес (23)\nКриштиану Роналду (43, 83-пен.)\nКарим Бензема (69)\n90+2' Ўйин тугади. "Реал" навбатдаги ғалабани қўлга киритди.\n90+2' Анхель Родригес худди ўша жойдан чалқанча услубда зарба берди. Аммо унинг оёғи тўпга тегмай қолди\n88' вууууҳ! Капанинг чап қанотдан узатмасини Деян Ликич қайси услубида (6 метрдан) дарвоза томон йўллади. Тўп юқоридан ўтиб кетди!\n86' Ҳакам мезбонларга раҳм қилди ҳозир! Олис масофадан етказилган тўпни қабул қилишда посбон яна хато қилди ва тўпни қўлидан чиқариб юборди. Тўпни Бензема эгаллади ва дарвозабонни алдаб ўтаётганида, посбони уни йиқитди. Бу яққол пенальти эди!\n85' Роналдунинг Ла лигадаги голлари сони 20тага етди\n84' "Реал"да ўзгариш: Роналду ўрнига Арбелоа тушди\n83' Дарвозабон тўп йўналишини топди, амм зарба кучли бўлгани боис, тўп дарвоза бурчагига бориб тушди\n83' ГООООЛ! Роналду, 0:4!\n82' Пенальти! Роналду жарима тепган тўпига жонли девордаги футболчи қўли билан чиқди ва тўп қўлга тегди. Пенальти\n81' Жон Еррести огоҳлантириш олди. Марселонинг оёғига тепгани учун\n80' Чап қанотдан етказилган тўпни Касильяс эгаллаб олди\n78' "Реал"да ўзгариш: Хамес Родригес ўрнига Коэнтрау тушди\n75' Тўп жарима майдончаси ичидаги Исконинг қўлига тегди. Пенальти йўқ\n73' Бэйл офсайдда қолди\n69' "Эйбар" ҳимоячилар қўпол хатога йўл қўйишди. Марсело Роналду билан "девор" ўйнаб, жарима майдончасига кириб борди, аммо ҳимоячи гавдаси билан тўп йўлини тўсиб, майдонни тарк этишини таъминламоқчи бўлди. Марсело охиригача курашди ва тўни чизич устида тўхтатиб, дарвозабон майдончасига узатмоқчи бўлди. Тўп ҳимоячига тегиб, майдонни тарк этаётганида ўша жойда пайдо бўлган Хамес Родригес тўпни қайтарди. Бензема муаммосиз дарвозани ишғол қилди! Такрорий лавҳада Хамес қайтарган тўп майдон кесиб ўтгандек таассурот уйғотди\n69' ГОООООЛ! Бензема, 0:3!\n67' Вуууҳ! "Реал" ҳимоясининг хатосидан кейин мезбонлар хавфли ҳужум ташкил қилишди. Чап қанотда Пепедан ўтиб кетган футболчи тўпни дарвозага яқин масофада турган шеригига узатди. Унинг зарбаси эса Рамосга тегиб қолди\n65' "Эйбар" бурчак тўпини ўйинга киритди. "Қаймоқранглилар" хавфни бартараф этишди\n65' ВУуууҳ! Искооо! Бензема-Роналду-Иско комбинациясидан кейин Иско 15 метрдан зарба йўллади. Тўп дарвоза устуни ёнидан ўтиб кетди\n62' Роналду чап қанотдан тўпни жарима майдончаси томон узатмоқчи бўлди, тўп ҳимоячига тегди, жарима майдончаси ташқарисида турган футболчи томон Криштианунинг узатмасини бошқа футболчи эгаллаб олди\n56' Серхио Рамос катта куч билан тўпни майдон ташқарисига чиқариб юбормоқчи бўлганди, тўп трибунанинг устидан ошиб, шаҳар томон кетиб қолди:)\n54' Вуууҳ! Хамеснинг узатмасидан кейин Рамос бош билан 6 метрдан зарба берди. Дарвозабон тўпни қайтарди. Қайтган тўпга ноаниқ зарба берган Бензема офсайдда қолиб кетибди\n53' Хамесга нисбатан ўйин қоидаси бузилди. Криштиану учун имконият\n52' Сауль Берйон чап қанотдан жарима майдончаси яқинлашиб келди, аммо тўпни йўқотди\n50' Мезбонлар майдон марказида белгиланган жарима тўпини жарима майдончаси томон узатишди. Ҳужумчилардан бири тўпни кўкраги билан шерига узатди, аммо жамоадоши зарба беришга улгурмади. Яқиндагина ўрта мактабни якунлаган Серхио Рамос тўпни эгаллаб, хавфни бартараф этди\n47' "Эйбар" ҳужумчиси Арруабаррена олис масофадан зарба йўллади. Ноаниқ\n45+2' Биринчи бўлим якунланди. Танаффус. ҳозирча "Эйбар" - "Реал" - 0:2\n45' Биринчи бўлимга 2 дқаиқа қўшиб берилди\n43' Иско ўнг қанотда Карвахаль билан "девор" ўйнади ва жарима майдончасига кириб келиб, тўп бироз орқароқда турган Роналдуга узатди. Криштианунинг зарбаси кучли эмас, аммо дарвозабон учун ноқулай бўлиб чиқди. Ирурета яқин юқори бурчакка йўлланган зарбани ўтказиб юборди\n43' ГООООООЛ! Криштиану Роналду, 0:2!\n43' Бурчакка яқин жойдан жарима тўпи амалга оширилди. Ҳимоячилар тўпни қайтаришди\n42' Тўп Хамес Родригеснинг қўлига тегди. ҲАкам унга огоҳлантириш берди.\n41' "Эйбар" бурчак тўпини ўйинга киритди. Муваффақиятсиз чиқди уриниш\n38' Вууууҳ! Роналдунинг узатмасидан кейин Бэйл жарима майдончаси чизиғи устида чап оёқда зарба берди. Тўп олис устун ёнидан ўтиб кетди!\n37' Қизиқ вазият юзага келди. Майдоннинг марказий чизиғи қаршисига - энг юқорига ўрнатилган камерага тўп келиб тегди! Айнан ўша камера тасвирлари кўрсатилаётган эди! Қизиқ бўларкан:)\n37' ВУУУУУҲ! Мана ҳозир Ирурета қаҳрамонлик кўрсатди! "Реал"нинг кетма-кет иккинчи бурчак тўпидан кейин тўп такрорий равишда "Эйбар" дарвозабон майдончасига узатилди. Пепе бош билан Рамосга тўпни узатди. Серхионинг яқин масофадан берган зарбасини посбони иккинчи уриишда эгаллаб олди!\n36' "Эйбар" дарвозабони у қадар ишоннчли ўйнай олмаяпти. У ҳозир юқоридан узатилган тўпни қўлидан чиқариб юборди ва меҳмонлар бурчак тўпи ишлашди\n35' "Эйбар" асло ҳимояда ўйнаётгани йўқ. Ҳозирча мезбонлар иккита яхши имкониятдан фойдалана олишмади\n32' "Эйбар" посбони Ирурета огоҳлантириш олди.\n31' ВУУУуҳ! Касильяс "Реал"ни муқаррар голдан қутқариб қолди! Ўнг қанотдан етказилган тўпни Арруаберрана жарима майдончаси ичида дарвозабон билан бирга бир вазиятда тўхтатмасдан дарвоза томон тепди. Касильяс оёғи билан зарбани қайтарди!\n30' Тўп назорати Анчелотти шогирдларида\n27' "Эйбар" бурчак тўпини ўйинга киритди. Мадридликлар тўпни эгаллаб, олдинга ўтишди\n23' Ушбу вазиятда мезбон ҳимоячилари ҳакамнинг хуштагини кутиб, 2 марта алданишди. Иско тўпни ўнг қанотда очилган Роналдуга узатди. Криштиану тўпни дарвоза олдида турган Бензама узатди. Ушбу вазиятда Карим офсайдда турганга ўхшади. Ўйин тўхтатилмади, Бензема тўпни дарвозага эмас, яна ўша Роналду томонга тепиб юборди. Криштиану деярли чизиқ устида тўпни қайтарди (бу ерда ҳимоячилар яна чалғишди). Юқорига кўтарилган тўпга Родригес бош билан зарба бериб, ҳисобни очди!\n23' ГООООЛ! Хамес Родригес, 0:1!\n21' Тўп олис масофадан мезбонлар жарима майдончасига етказилди. Ирурета биринчи уринишда тўпни қўлдан чиқариб юборди. Бензама вазиятга яқин эди. Иккинчи уринишда дарвозабон тўпга эга чиқди\n18' Чап қанотдан тўп юқорилатиб жарима майдончасига етказилди. Тўпга Бензема, Бэйл ва "Эйбар" ҳимоячиси сакрадилар. Натижада ҳимоячи жароҳат олди. Унинг юзида қон кўринди\n16' ВУҲҲҲ! 25 метрдан белгиланган жарима тўпини Бэйл амалга оширди. Тўп траэкторияси дарвозабон учун жуда ноқулай бўлди. Дарвозабон қийинчилик билан зарбани қайтарди. Тўп юқорига кўтарилиб, тўсинга урилиб қайтди. Рамос тўпни дарвозага аниқ йўллай олмади\n15' Мезбонлар ўнг қанотдан ҳужумга ўтди. Ярим ҳимоячи рақиб футболчисини алдаб ўтиб, жарима майдочнасининг чап қанотида очилган шеригига тўпни узатди. Тўп Пепедан ўтмади\n14' "Реал" устунликни ўз қўлига олмоқда\n11' Ўнг қанотдан ҳаволатиб етказилган тўпга Роналду сакради, аммо тўпга ета олмади\n10' Майдонда тенгкураш кечмоқда. Мадридликлар ҳали хавфли вазият ярата олишмади\n7' Вууууҳ! Формаси "Барселона"никига ўхшаб кетадиган "Эйбар" қисқа паслар асосида "РЕал" жарима майдончасига кириб келди, Рамос тўпниқ қайтарди. Қайтган тўпга 7-рақамли футболчи зарба берди. Тўп Пепенинг оёғидан майдонни тарк этди\n4' Вуууууҳ! Ўнг қанот чизиғидан тўпн улоқтириб берилди ва футбочлилардан бири боши билан тўпни ортга узатди. "Эйбар" ҳужумчиси Дель Мораль дарвозагача 6-7 метрдан қайчи услубида зарба берди! Тўп оёққа ўтирмади! Тўпни Касильяс эгаллаб олди\n3' "Реал" оқ, "Эйбар" кўк-қизил рангли футболкаларда ўйнамоқда\n2' Бэйл ўнг қанотда 2-3 футболчини алдаб, жарима майдончасига кириб келди ва тўпга қоқилиб йиқилди\n' "Эйбар"нинг кичкинагина стадиони бугун машҳур "Реал"ни қабул қилмоқда. 8-9 минг нафар мухлис бор стадионда\n' "Эйбар" ва "Реал" жамоалари ўртасидаги ўйиндан онлайн трансляцияни кузатиб боришга таклиф қиламиз


«Бўзўқдан Бўтайгача» отлиқ экспедиция йўлга чиқди - Номадлар,Турклар,Қозоқ одатлари ва анъаналари,Қозоғистон табиати | QazaqTV\n«Бўзўқдан Бўтайгача» отлиқ экспедиция йўлга чиқди\nБоболар изидан қадимий манзилларга саёҳат. Юртдошларимиз Сариарқа марказидаги 1 минг 250 йиллик тарихга эга кўҳна Бўзўқ шаҳридан экспедицияга чиқди. 15 нафар от ўйнатган азамат эрамиздан аввалги 5-4 асрларга оид Бўтай манзилгоҳига етиб бориш ниятида. Саёҳатдан мақсад қадим йўллар кесишган Буюк Ипай йўли йўналишларини тиклаш, миллий маданият, урф-одатларни тарғиб этишдан иборат.\nДидар Ўралбекули, экспедиция аъзоси:\n- Мақсад шунчаки от устида дунё кўриш эмас, ҳар бир тўхтаган жойимизда маданият, тарихни маҳаллий ёшларга намуна қилиб кўрсатиш. Ботирлар босган издан бориш, чавандозлик маданияти ва урф-одатларини намойиш этишни кўзлаймиз. Айни вақтда, Қозоғистон рамзлари 30 йиллигига ҳамда машҳур археолог Виктор Зайберт хотирасига бағишланган.\nСаёҳат давомида чавандозларлар Ақмўла ва Шимолий Қозоғистон ўлкаларининг муқаддас манзилгоҳларига боради. Дўмбирали дарёси, Имантау, Абилайхон қўриқхоналари, Ағинтай-Қарасай ботирлар мақбараларини зиёрат этади.\n- Тарихий манзилларни бир-бирига уловчи йўлга от устида боришнинг чуқур мазмуни бор. Саёҳатнинг сўнгги нуқтаси – жаҳонга машҳур Бўтай манзилгоҳи. Бу ерда дунёда илк марта ёввойи тулпорлар қўлга ўргатилган. Буни дунё жамоатчилиги ҳам тан олган. Яъни, Буюк Даштда узоқни яқин, оғирни енгил қилувчи чавандозлик маданияти шаклланган. Ўшандан буён ота касбини унутмай келаётган қозоқлар учун от етти хазинанинг бири.\nТомири чуқур тарихий-маданий манзилгоҳларни бир ҳафта ичида айланиб чиқиш кўзда тутилган. Экспедиция кунига 60-70 чақирим йўл босиши мўлжалланган. Умумий масофа – 450 километр атрофида.


Туркистон вилоятида (Қозоғистон) 780 гектарлик интенсив боғлар барпо этилди • EastFruit\nБош саҳифа › Янгиликлар › Туркистон вилоятида (Қозоғистон) 780 гектарлик интенсив боғлар барпо этилди\nТуркистон вилоятида (Қозоғистон) 780 гектарлик интенсив боғлар барпо этилди\nМуаллиф: EastFruit 8 Ноя 21 7 Ноя 21 039\nТуркистон вилоятида интенсив боғлар майдони 2021 йилда 779,3 гектарга кўпайиб, 3,9 минг гектарга етди. Таққослаш учун айтадиган бўлсак, ўтган йили вилоятда 516,9 гектар майдондан боғлар барпо этилган эди. Бу хусусда “ElDala.kz”га вилоят ҳокими матбуот хизмати хабар берди.\nҲокимлик маълумотларига кўра, жорий йилда интенсив олма боғларида гектарига ўртача 250 центнердан ёки 45 минг тонна мева йиғиш режалаштирилган. Бу рақам ўтган йилга нисбатан 15 минг тоннага кўпдир.\nШунингдек ўқинг: Қозоғистонга Ўзбекистондан касалланган помидорлар олиб кирилишига рухсат берилмади\nАйни пайтда Туркистон вилоятида 108 нафар тадбиркор интенсив боғдорчилик билан шуғулланмоқда. Вилоятда бу соҳага алоҳида эътибор қаратилиб, давлат қўллаб-қувватламоқда. Жорий йилда “Уруғчиликни ривожлантиришни субсидиялаш” дастури доирасида 16 та қишлоқ хўжалигига 252,6 миллион тенге миқдорида субсидиялар ажратилди. Шунингдек, тақдим этилган аризаларга мувофиқ, минерал ўғитлар ва пестицидлар харид қилиш қийматининг 50 фоизи миқдорида субсидиялар тўланади. Шунингдек, 685 гектар майдонлик 13 та инвестиция лойиҳалари давлат томонидан қўллаб-қувватланди. Боғбонлар харажатларининг 40 фоизини қоплаш учун бюджетдан умумий миқдори 2,3 миллиард тенгелик субсидиялар ажратилди.\nВилоятда бугунги кунда жами 18,3 минг гектар майдонда мевали дарахтлар ва резаворлар экилган. Жумладан, 15,8 минг гектарга олма, 0,5 минг гектарга нок, 1,1 минг гектарга ўрик, 0,5 минг гектарга олча, 0,5 минг гектарга шафтоли, 1,1 минг гектарга олхўри кўчатлари экилган.\nдавлат қўллаб-қувватловиинтенсив боғларкўчатларҚозоғистон\nЎзбекистонда биринчи Маgnum дўконининг очилиш санаси маълум бўлди


07:10 / 08.05.2019 1033 pdf Ўқиш режими + -\nМаймун ибн Меҳрон ҳикоя қилади: «Абдулмалик ибн Марвон Мадинага келди. Эрталаб уйғонгач, қоровулига: «Масжидга кириб қара, кимдир бор бўлса, у билан суҳбатлашаман», деди. Қоровул бориб қараса, масжидда Саъид ибн Мусайябдан бошқа ҳеч ким йўқ экан. Қоровул уни қўли билан ишора қилиб чақирди. Саъид қимирламади. Қоровул унинг олдига бориб, шундай деди:\n– Сенга ишора қилганимни кўрмадингми?\n– Гапир, нима ишинг бор?\n– Мўминларнинг амири уйғонди. Менга: «Масжидга кириб қара, кимдир бор бўлса, у билан суҳбатлашаман», деди.\n– Мен унинг суҳбатдоши эмасман.\nҚоровул чиқиб, халифага: «Масжидда фақат битта чол бор экан. Унга ишора қилсам, турмади. Олдига бориб, мени мўминларнинг амири: «Масжидга кириб қара, кимдир бор бўлса, у билан суҳбатлашаман», деб жўнатди», дедим. У бўлса: «Мен мўминлар амирининг суҳбатдоши эмасман», деди. Шунда Абдулмалик ибн Марвон: «У Саъид ибн Мусайяб экан. Уни тек қўй», деди».\n21:40 / 07.05.2019 906\n10:00 / 08.05.2019 3333\nҚачон У Зот сенга маърифат йўналишини очса, бас, у ила амалинг озлигига эътибор берма. Чунки, албатта, уни сенга Ўзини танишингни ирода қилиб давоми...\n723 11:00 / 28.07.2019\n1220 19:45 / 10.02.2019\n1177 08:00 / 09.03.2020\n2190 07:00 / 17.12.2018


ЖИНСОНИЙ ФАОЛЛИК ИНСОН УМРИНИ УЗАЙТИРАДИ\nАмерикалик олимлар кам ҳаракат асосидаги турмуш тарзини олиб борадиган одамларда саломатлиги учун хавф чекувчилар ёки диабетга чалинганларга қараганда анча юқори, деган хулосага келишди.\nМутахассислар 120 мингдан ортиқ респондентларнинг касаллик тарихини таҳлил қилишди. Уларни югуриш йўлакчасида мунтазам машқ қилиш тавсия этилди. Кўнгиллилар спорт бўйича фаоллигига қараб бешта гуруҳга бўлинди. Тадқиқот давомида ўлим кўрсаткичлари барча бешта гуруҳда таққосланди.\nБунинг натижасида спорт билан кўпроқ шуғулланадиган иштирокчиларнинг максимал умр кўриши аниқланди. Жисмоний фаол бўлмаган ва спорт гимнастика билан шуғулланмаган одамларда эса бунинг акси кузатилди.\nШуниси эътиборга лойиқки, жисмоний фаоллик самарадорлиги ҳар қандай ёш тоифасида бирдек яхши натижа кўрсатди.


АҚШда Капитолийга автомобилда бостириб кирган ҳайдовчи отиб ўлдирилди | Qalampir.uz\nАҚШда Капитолийга автомобилда бостириб кирган ҳайдовчи отиб ўлдирилди\nОлам\t03 Апрель 13:16 5195\nКеча, 2 апрель куни АҚШ Конгресси биноси жойлашган Капитолий тепалигига ҳужум уюштирилди. 25 ёшли йигит автомобилда парламент биносига киришга уринган ва полиция томонидан тўхтатилган. Бу ҳақда “NBC News” хабар берди.\nCNN телеканалининг маълум қилишича, автомобиль ҳайдовчиси назорат пунктига урилганидан сўнг, ундан чиқиб, пичоқни очиқдан-очиқ ўйната бошлаган. Полиция уни отишга мажбур бўлган ва қамоққа олган. Гумонланувчи қўлга олинганида ҳали ҳушида бўлган. Аммо кейинроқ вафот этган.\nBBC нашрининг ёзишича, Капитолийга бостириб кирган шахс автомобилда икки полиция ходимига жароҳат етказган ва улардан бири вафот этган.\nМаълумотларга кўра, Капитолийга автомобилда бостириб киришга уринган шахс 25 ёшли Ноа Грин бўлган.\nҲодиса туфайли Капитолий биносига кириш ва чиқиш жойлари ёпилган, ходимларга деразаларга яқинлашиш тақиқланган. АҚШ Федерал тергов бюроси, аллақачон, Капитолий полициясига ёрдамга келган.\nЭслатиб ўтамиз, 6 январь куни ҳам Капитолийга ҳужум бўлганди. Унда АҚШнинг собиқ Президенти Дональд Трамп тарафдорлари Конгресс биносига бостириб кириб, конгрессменларга президентлик сайловлари натижаларини маъқуллашга тўсқинлик қилган. Ўша ҳужум оқибатида беш киши ҳалок бўлган.\n15 Октябрь 17:43 42325\n15 Октябрь 12:14 40768\n16 Октябрь 22:37 31711\n16 Октябрь 12:16 30726\n15 Октябрь 20:31 29457


Great Wall Media, Simple Café, осмон, парашют ва саёҳатлар\nШоҳрух Яссавий – тошкентлик ёш тадбиркор. У ҳозирда Great Wall Media креатив бюросининг ривожланиш бўйича менежери. Бундан олдин эса унинг ҳаёти паст-баландликлар, ўқишдан ҳайдалишлар, парашютлар ва ҳ.к.лардан иборат эди. Буларнинг барчаси ҳақида у Tatil.uz ўқувчиларига ҳикоя қилиб беради.\n- Айтинг-чи, Great Wall Media ғояси ва умуман, бизнес юритиш фикри қандай пайдо бўлган?\n- Мен бошқалар қатори оддий талаба эдим. Икки марта институтдан ҳайдалганман. Шунда ўзим таҳсил олиш ва ўз ишимни юритишга қарор қилдим. Бу 2014 йилда бўлган эди. Мураккаб, ўзига хос ўтиш даври.\nЎша вақт ёнимда 3 млн сўм бор эди. Бизнесда энг асосийси – алоҳида офис деб ўйлар эдим. Бундай маблағ билан Тошкентнинг бизнес марказидаги офисга имкониятим етмас, шу сабабли «Буюк ипак йўли» метро бекати ёнидаги «Светлана»дан ижарага офис олдим. Ўша пайтда мен учун мавқе ва шахсий иш жойи муҳимроқ бўлган. Мен мижозсиз ва ходимлар штатисиз деярли уч ой якка ўзим ўтирдим. Ягона ижобий ҳолат – бу қилинган жуда ҳам кўп хатолар эди!!! Омадсизлик, йиқилиш ва етишмовчиликдан сўнггина тажриба тўпладим.\n- Кейин эса ўйлаб, барчасини режалаштира бошладим. Офисимни «Дархон»га кўчирдим. Жамоа тўпладим ва ишларим юриша бошлагандай бўлди... Бироқ яна хатога йўл қўйдим...\n- Яна қандай хато?\n- Рўёбга чиқарган, бироқ юрита олмаган бир орзуим туфайли лойиҳага қўл урган эдим. 2016 йил аввалида менга умумий овқатланиш жойини очиш таклиф қилинди. Ўша пайтда на иш тажрибам, на ушбу соҳада ишлаш учун керакли бўлган билимим етарли эди. Ғоядан илҳомланиб, келажагини ўйламабман. Шу сабабли 2016 йил баҳорида очилган Simple Café ноябрга келиб ўз фаолиятини тўхтатди.\nАнглаганингиздек, унинг моҳияти оддий эди. Дўст ва яқинларингиз билан ташриф буюриш мумкин бўлган, барча учун мўлжалланган оддий қаҳвахона. Ғоялар кўп эди: «ўзинг билан китоб олиб кел ва қаҳвага эга бўл»дан жума кунги киноклубгача. Бироқ...\n- Қандайдир муаммо пайдо бўлдими?\n- Ғоя ва уни амалга ошириш – бошқа-бошқа нарса. Ғояни қўллаб-қувватлаш қўлимдан келмади, бироқ яна тажриба орттирдим. Умуман олганда, 2016 йил мана шундай «тажриба» ва омадсизликларга бой йил бўлди. Энди эса барчасининг аввалида режа туриши кераклигини билдим. Энг ачинарлиси, қаҳвахона сабабли мен Great Wall Media га эътибор бермай қўйдим ва жамоамни йўқотдим.\nНоябрга келиб бир ўзим, ортиқча баҳо берилган имкониятларим, ёмон кайфият, депрессия ва қарзларим билан қолиб кетдим. Умумий овқатланиш жойи мен учун эмас экан. Икки ой ичида айнан ўзимга тегишли бўлган нарсани қўлдан бой берганлигимни англадим. Ва бу менга руҳан яқин бўлган Great Wall Media эди!\n- Кейин Great Wall Media ни қайтадан очдим. Бироқ энди бу аниқ мақсадга, режали ва бюджети ҳисобга олинган лойиҳа эди. Ҳозирга келиб Great Wall Media – бу бир вақтнинг ўзида креатив бюро, promotion-агентлик ва дизайн студияси.\nҲозирча коллективимиз катта эмас. Бироқ ҳамма ўз ишининг устаси. Ишимиз кўп. Буюртмалар ҳам турлича. Энг қизиқ буюртмалардан бири қўшиқчи Нилуфар Усмонова билан қилган ҳамкорлигимиз бўлди.\n- Сиз учун бизнесда энг асосийси нима?\n- Обрў-эътибор ва буюртмачининг кўнгли тўлиши. Мисол учун шундай ҳолат ҳам рўй берган эдики, бир мижозимиз билан тузилган шартномага кўра у бериши керак бўлган пулни, ишлар якунлангач, кўпроқ қилиб берди. «Нега?» – деб сўраганимда, ишимиз шунга арзирли эканлигини айтди. Буни эшитиш жуда ёқимли эди.\n- Иш ўз ўрнига-ю, ўқувчиларимизни бўш вақтингизни қандай ўтказишингиз ҳам қизиқтиради?\n- Агар ишингга бутун вужудинг билан ёндашсанг, дарҳақиқат, кўп кучингни олар экан. Шу сабабли дам олиб туриш лозим. Китоб ўқишни, сокин мусиқа таралувчи қаҳвахонага боришни ёқтираман. Яқинда парашютдан сакрадим. Қўрқинчли бўлади, деб ўйлагандим, бироқ сакраганимдан сўнг барчаси унутилди. Саёҳат пайтида мана шундай экстремал машғулотларда ўзингизни синаб кўришингизни тавсия қиламан. Бу адреналин ва янги таассуротлар олиб келади.\n- Қандай дам олиш турини ёқтирасиз?\n- Ҳар ҳолда пляж ва денгизда эмас. Ҳа, балки 5-10 йилдан сўнг мен Туркияга тур харид қилиб икки ҳафта оилам билан қуёшда тобланиб ётарман. Бироқ ҳозирча мен учун кашфиётлар, тарих, маданият, одамларнинг яшаш тарзи қизиқроқ.\n- Борди-ю учар-гиламингиз бўлганда, ҳозир қаерга йўл олган бўлар эдингиз?\n- Мени доим Шарқ ўзига тортиб келган. Балки мен шарқлик бўлганим учундир? Европага боришни камроқ хоҳлайман.\nШарқда мен чин кўнгилдан ҳордиқ чиқаришим мумкин, деб ўйлайман. Ҳар ҳолда суратлар ва видеоларни томоша қилганимда шундай туюлади. Яна яқин орада Нью-Йоркка боришни режалаштиряпман. Менга улкан, ривожланган шаҳарлар ёқади. У ер менга ёқса керак.\n- Саёҳатда кутганларингиз доим ҳақиқатга мос келадими?\n- Доим ҳам эмас. Яқин ўтмишдан бир мисол келтираман. Санкт-Петербургга борган эдим. Бу Россиянинг маданий пойтахти, у ердаги одамлар Москвадагидек эмас, деб ўйлагандим. Бироқ бундай бўлиб чиқмади. Петербургликлар ҳам қаергадир шошган, кўп ишловчи экан. Улар аллақачон шеърият ва романтикани унутишгандек. Шаҳар эса ростдан ҳам гўзал.\n- Саёҳатдаги энг асосий совға нима?\n- Китоблар. Китобдан яхши устоз йўқ, деб ҳисоблайман. Шу боис доим ва кўп ўқийман.\n- Саёҳатдан олган қайси таассуротингизни кўпроқ эслайсиз?\n- Севиб қолиш ҳолатини бўлса керак. Умуман олганда, севиш ва севилиш – бу яхши. Кўчани, маданиятни, инсонларни севиб қолиш мумкин. Мисол учун, сафарларимнинг бирида мен экскурсион автобусга ўтирдим. Ойнадан қараб манзарани томоша қилаётган ва гидни тинглаётган эдим. Унинг овози шу қадар ёқимли ва чиройли эдики, уни бехосдан ёқтириб қолдим. Экскурсияни гўзал, дунёқараши кенг аёл ўтказаётган эди. Кетаётиб, агар мен унинг ёшида бўлганимда, уни ўзим билан олиб кетар эдим, деб айтдим. У табассум қилиб қўйди.\n- Кўпроқ саёҳат қилинг, янги мамлакат ва инсонларни ўрганинг. Чунки ҳар бир давлатнинг ўз қадриятлари, урф-одатлари, маданияти, турмуш тарзи бор. Энг асосийси эса – Сизга ҳар сафар янги жойларни ва янги мамлакатларни севиб қолишингизни тилайман. Ўзингиз учун янги масканларни кашф этишдан қўрқманг!